
Облыстың 2025 жылғы әлеуметтік-экономикалық дамуы
2025 жылы облыс жаһандық сын-қатерлер мен ішкі құрылымдық өзгерістерге қарамастан орнықты әлеуметтік-экономикалық дамуды көрсетті.
2025 жылдың қорытындысы бойынша облыс экономикасының өсуі 
9,1%-ды құрады.
Экономикалық өсудің негізгі факторлары ішкі тұтынушылық сұраныстың артуы, экономиканың ресурстық емес секторларының белсенді дамуы, инвестициялық және бюджеттік ынталандырудың күшеюі, сондай-ақ тұтынушылық кредиттеудің өсуі болды. 
Өсуді қамтамасыз етуде ішкі сұраныс пен түпкілікті тұтынуға бағытталған секторлар жетекші рөл атқарды. 
Өнеркәсіп өндірісі 14,8%-ға өсті. Өңдеу өнеркәсібінде 15,8%-ға, тау-кен өндіру өнеркәсібінде – 21,5%-ға және сумен жабдықтауда – 5,9%-ға өсім байқалды.
Өңдеу өнеркәсібіндегі өсім тамақ өнімдерін өндірудің – 9,2%-ға, сусындар – 0,6%-ға, темекі өнімдері – 41,3%-ға, қағаз және қағаз өнімдері – 5,6%-ға, жеңіл өнеркәсіп – 62,4%-ға, металлургия өндірісі – 56,5%-ға, резеңке және пластмасса бұйымдары – 36,1%-ға, металл емес минералдық өнімдер – 26%-ға және химия өнеркәсібінің 2,7 есеге ұлғаюы есебінен қамтамасыз етілді.
2025 жылдың қорытындысы бойынша ауыл шаруашылығының жалпы өнім көлемі 808,5 млрд. теңгені құрады, өсу қарқыны – 118,5%.
Оң динамика, ең алдымен, мал шаруашылығы өнімдерін өндіру көлемінің 3,1%-ға ұлғаюына байланысты болды. Атап айтқанда, ет өндіру 2,3%-ға, сүт өндіру – 6,3%-ға артты.
Сонымен қатар, жыл қорытындысы бойынша ауыл шаруашылығы өнімдерін өндірудің нақты НКИ көрсеткішінің болжамды мәннен ауытқуы байқалды. Жоспардағы 103,3% көрсеткіш кезінде нақты көрсеткіш 101,2%-ды құрап, болжамды мәннен 2,1 пайыздық тармаққа төмен болды. Болжамды көрсеткішке қол жеткізбеудің негізгі себебі өсімдік шаруашылығы саласында жоспарлы көрсеткіштердің орындалмауы болды, мұнда НКИ 98,7%-ды құрады. Атап айтқанда, дәнді дақылдар өндірісі 47,5 мың тоннаны құрап, 2024 жылғы деңгеймен салыстырғанда 13,7%-ға төмендеді, бұл ауыл шаруашылығы өнімдерін өндірудің жалпы индексіне теріс әсер етті.
Құрылыс жұмыстарының көлемі 18,7%-ға өсіп, 527,7 млрд. теңгеге жетті. 1 080,8 мың шаршы метр тұрғын үй пайдалануға берілді, бұл 2024 жылғы деңгейден 11,4%-ға жоғары.
Ішкі сауда 8,2%-ға өсті. Көтерме сауда 7,9%-ға, бөлшек сауда – 14,3%-ға өсті.
Нақты сектордағы өндіріс пен ішкі тауар айналымының өсуі көлік-логистикалық қызметтерге сұраныстың кеңеюіне ықпал етіп, саланың дамуына оң әсерін тигізді.
Облыста 2022 жылдан бастап жалпы сомасы 284 млрд. теңгеге қойма инфрақұрылымы бойынша 38 инвестициялық жоба іске асырылды, оның ішінде 2025 жылы 6 ірі жоба пайдалануға берілді (ЖШС «Focus Logistics», Kucukler Holding (LC Waikiki)), ЖШС «Еуразиялық логистикалық парк», ЖШС «Imagine Apple Logistics», ЖШС «DSF Trading Co», ЖШС «MP Solution»), бұл көлік және қоймалау қызметтері көлемінің 16,1%-ға ұлғаюын қамтамасыз етті.
Негізгі капиталға салынған инвестициялар 29,5%-ға өсіп, 1 356,5 млрд. теңгені құрады. Инвестициялардың ең көп өсуі қаржы және сақтандыру қызметінде – 1,9 есеге, көлік және қоймалауда – 16,8%-ға, өңдеу өнеркәсібінде – 44,3%-ға, ақпарат және байланыс саласында – 1,9 есеге, құрылыста – 1,8 есеге, жылжымайтын мүлікпен жасалатын операцияларда – 27%-ға байқалды.
2025 жылы сыртқы сауда айналымы 4 255,2 млн. АҚШ долларын құрады (17,6%-ға өсті). Тауар экспорты 32,1%-ға өсіп, 1 124,1 млн. АҚШ долларын құрады. Импорт 13,1%-ға өсіп, 3 131,1 млн. АҚШ долларын құрады.
Теріс сауда балансы 2 007 млн. АҚШ долларын құрады.
2026 жылғы I тоқсанда халықтың жан басына шаққандағы ақшалай табыстары 196,3 мың теңгені құрап, номиналды мәнде 19,1%-ға, нақты мәнде 6,3%-ға өсті. 2026 жылғы II тоқсанда орташа айлық жалақы 401,5 мың теңгені құрап, номиналды мәнде 3,1%-ға, нақты мәнде 7%-ға өсті. 2026 жылғы II тоқсанда жұмыссыздық деңгейі 4,5%-ды құрады.
Жылдық мәнде инфляция 11,9%-ды құрады. Азық-түлік тауарларының бағасы 11,8%-ға, азық-түлік емес тауарлар – 11,4%-ға, ақылы қызметтер – 13,0%-ға өсті.

2025 жылғы салық-бюджет саясатының негізгі бағыттарының іске асырылуы
2025 жылы Алматы облысының салық-бюджет саясатының негізгі бағыттарын іске асыру жергілікті бюджеттің тұрақтылығын қамтамасыз етуге, бюджет қаражатын тиімді пайдалануды арттыруға және өңірдің кіріс базасын нығайтуға бағытталды. Облыстың меншікті кірістері 628,6 млрд. теңгені құрап, 2024 жылмен салыстырғанда 120,8%-ға артты. Негізгі өсім жеке табыс салығы, корпоративтік табыс салығы, әлеуметтік салық түсімдерінің артуы есебінен қамтамасыз етілді. Бұл өсім шағын кәсіпорындарға тексерулер жүргізуге жарияланған мораторийдің алынуымен, еңбекақының өсуімен, сондай-ақ мүлік салығы мен өзге де түсімдердің ұлғаюымен байланысты. Салық базасын кеңейту, берешекті азайту және көлеңкелі экономиканы заңдастыру бойынша жұмыстар жүргізілді.
Жыл қорытындысы бойынша облыстық бюджеттің орындалуы 99,4% деңгейінде қамтамасыз етілді, ал меншікті кірістердің үлесі бюджет кірістерінің жалпы көлемінде 63,6%-ды құрады.

2. Облыстың әлеуметтік-экономикалық дамуының параметрлерін және есептік деректерінің 2026 жылында мақұлданған облыстың деңгейіндегі Даму болжамының болжамды деректерінен алшақтығының себептерін талдау

Сыртқы экономикалық жағдайлардың өзгеруін және 2025 жылғы ЖІӨ бойынша нақтыланған есептік деректерді ескере отырып, 2027–2029 жылдарға арналған ӘЭДБ шеңберінде 2027 жылға арналған әлеуметтік-экономикалық дамудың кейбір болжамды параметрлері қайта қаралды.
Жаңартылған есептеулерге сәйкес 2027 жылы Қазақстан ЖІӨ-сінің нақты өсуі 5,3% деңгейінде күтілуде, бұл 2026–2028 жылдарға арналған ӘЭДБ шеңберінде бұрын бекітілген деңгейге сәйкес келеді.

	1-кесте. Өндіріс әдісімен ЖІӨ болжамы (НКИ)

	р/с №
	Көрсеткіштердің атауы
	2027 жылға болжам
	Ауытқу

	
	
	2026–2028 жылдарға арналған ӘЭДБ
	2027–2029 жылдарға арналған ӘЭДБ
	

	1
	2
	3
	4
	5

	1.
	ЖІӨ-нің нақты өзгеруі, алдыңғы жылға қарағанда %-бен
	105,4
	105,3
	- 0,1

	2.
	Ауыл, орман және балық шаруашылығы, алдыңғы жылға қарағанда %-бен
	102,8
	105,8
	+ 3,0

	3.
	Өнеркәсіп, алдыңғы жылға қарағанда %-бен
	106,8
	106,9
	+ 0,1

	4.
	Тау-кен өндіру өнеркәсібі және карьерлерді игеру, алдыңғы жылға қарағанда %-бен
	100,5
	101,2
	+ 0,7

	5.
	Өңдеу өнеркәсібі, алдыңғы жылға қарағанда %-бен
	106,8
	107,0
	+ 0,2

	6.
	Құрылыс, алдыңғы жылға қарағанда %-бен
	105,2
	110,6
	+ 5,4

	7.
	Көлік және қоймалау, алдыңғы жылға қарағанда %-бен
	107,5
	103,4
	- 4,1

	8.
	Ақпарат және байланыс, алдыңғы жылға қарағанда %-бен
	102,5
	103,6
	+ 1,1

	9.
	Көтерме және бөлшек сауда; автомобильдер мен мотоциклдерді жөндеу, алдыңғы жылға қарағанда %-бен
	105,0
	106,1
	+ 1,1



Жекелеген болжамды параметрлерді қайта қарау ішкі экономикалық конъюнктурадағы өзгерістерге, тарифтік және бюджет саясатының түзетілуіне, ішкі және сыртқы нарықтардағы бағалардың жоғары құбылмалылығы мен ауытқуына, сондай-ақ 2025 жылдың қорытындылары мен 2026 жылғы сегіз айдың деректерін ескере отырып, салалық мемлекеттік органдар тарапынан өңір экономикасының өсу қарқынына қатысты күтулердің нақтылануына байланысты.
Қосымша, республикалық деңгейде экономикалық белсенділіктің баяулауы жағдайында, оның ішінде жекелеген базалық салаларда, өңірлік болжамдарды қалыптастыруға жалпыұлттық үрдістердің әсері байқалады.
Бұл ретте өнеркәсіп өндірісінің көлемі 6,9% деңгейінде болжануда, бұл 2026–2028 жылдарға арналған ӘЭДБ-дағы мәннен 0,1 п.т. жоғары, оған жалпы өнеркәсіп көлеміндегі үлесі шамамен 90%-ды құрайтын өңдеу өнеркәсібінің 7,0%-ға дейін өсуі себеп болып отыр.
Салада инвестициялар, мемлекеттік қолдау және өндірістік базаны кеңейту, сондай-ақ іске асырылып жатқан ірі жобалар есебінен белсенді ынталандыру көзделген. Шетелдік инвестицияларды тарта отырып, жаңа өндірістер іске қосылады.
Өсім сондай-ақ жұмыс істеп тұрған өндірістердің қуаттарын жүктеу, өнімдерді ішкі нарықта ілгерілету жөніндегі шараларды іске асыру, сондай-ақ экспортқа шығу есебінен қамтамасыз етіледі.
Ауыл шаруашылығының НКИ көрсеткішін 2026 жылғы 105,7%-дан 2027 жылы 105,8%-ға дейін өсіру негізінен өсімдік шаруашылығы есебінен қамтамасыз етіледі, онда НКИ 106,9% деңгейінде болжануда. Өсімнің негізгі факторлары егіс алқаптарын ұлғайту, өнімділікті арттыру және су үнемдеу технологияларын қолдануды кеңейту болады. Атап айтқанда, су үнемдеу технологияларымен қамтылған жер көлемі жоспардағы 90,6 мың гектар кезінде 94,3 мың гектарға жетті, ал дәнге арналған жүгері егісінің алаңы 65,2 мың гектарға дейін ұлғайтылды.
Осылайша, 2027–2029 жылдарға арналған болжам егіс алқаптарын кеңейтуге, өнімділікті арттыруға және жер және су ресурстарын пайдалану тиімділігін арттыруға негізделген.
Көлік қызметтерінің болжамды параметрлері 103,4%-ға дейін төмендетілді (2026–2028 жылдарға арналған ӘЭДБ-дағы болжамды мәннен -4,1 п.т.). Төмендеу автомобиль және теміржол көлігімен жолаушылар тасымалдау қызметтері көлемінің азаюына, сондай-ақ құбыржол арқылы жүк тасымалдау көлемінің өсу қарқынының баяулауына байланысты
2027 жылға арналған макроэкономикалық көрсеткіштердің нақтыланған болжамдары негізінде бюджеттік қағидаларды қолдану бөлігінде Бюджет кодексінің және жаңа Салық кодексінің ережелері ескеріле отырып, бюджеттік параметрлердің болжамы қайта қаралды.

2-кесте. Бюджеттік параметрлердің болжамы
	
	млн теңге

	р/с№
	Көрсеткіштердің атауы
	2027 жылға арналған болжам
	Ауытқу

	
	
	2026–2028 жылдарға арналған ӘЭДБ
	2027–2029 жылдарға арналған ӘЭДБ
	

	1
	2
	3
	4
	5

	1 .
	Түсімдер
	1 031 219,1
	958 151,4
	-73 067,6

	2 .
	ЖӨӨ-ге қатысты %
	13,8
	11,6
	

	3 .
	Кірістер (трансферттерді есепке алмағанда)
	771 328,4
	818 695,0
	47 366,6

	4 .
	ЖӨӨ-ге қатысты %
	10,2
	9,9
	

	5 .
	Салықтық түсімдер
	720 250,3
	799 053,1
	78 802,9

	6 .
	Салықтық емес түсімдер
	33 934,1
	5 881,3
	-28 052,8

	7 .
	Негізгі капиталды сатудан түсетін түсімдер
	15 463,4
	11 139,8
	- 4 323,6

	8 .
	Арнайы түсімдер
	1 680,7
	2 620,8
	940,1

	9 .
	Трансферттер түсімдері
	190 639,5
	129 262,1
	-61 377,5

	9.1
	о.і. субвенциялар
	108 007,7
	106 029,2
	    - 1 978,5

	10 .
	Ұлттық қордан берілетін кепілдендірілген трансферт
	8 308,3
	8 197,6
	-110,7

	11 .
	Бюджеттік кредиттерді өтеу
	1 031 219,1
	   958 151,4
	-73 067,6

	12 .
	Шығыстар
	1 031 219,1
	    958 151,4
	-73 067,6



2025 жылы мақұлданған параметрлермен салыстырғанда мынадай өзгерістер бар.
2027 жылға арналған республикалық бюджеттің кірістері (трансферттерді есептемегенде) 818,7 млрд. теңге немесе ЖӨӨ-ге қатысты 
9,9% көлемінде болжанады, бұл бұрын мақұлданған деңгейден 47,4 млрд. теңгеге жоғары.
Кірістердің өсуінің негізгі себептері жаңа Салық кодексі ережелерінің күшіне енуі, макроэкономикалық көрсеткіштердің жақсаруы және экономиканың өсуі болды.
Республикалық бюджеттен 2026 жылға арналған трансферттер түсімдерінің көлемі 61,4 млрд. теңгеге төмендетілді.
2027 жылға арналған жергілікті бюджеттің шығыстар көлемі бюджет ережелерінде белгіленген шектеулерді ескере отырып нақтыланды. Шығыстардың жалпы көлемі 958,2 млрд. теңгені құрайды.

3-кесте. Мемлекеттік сектордың борыштық міндеттемелерінің болжамы
	
	млрд теңге

	р/с№
	Көрсеткіштердің атауы
	2027 жылға арналған болжам
	Ауытқу

	
	
	2026–2028 жылдарға арналған ӘЭДБ
	2027–2029 жылдарға арналған ӘЭДБ
	

	1
	2
	3
	4
	5

	1 .
	Жергілікті атқарушы органдардың борышы
	179,3
	159,3
	-20,0

	2 .
	ЖӨӨ-ге қатысты %-бен
	2,3
	1,9
	

	3 .
	Квазимемлекеттік сектор субъектілерінің борышы
	3,0
	2,7
	-0,3



2025 жылы мақұлданған параметрлермен салыстырғанда келесі ауытқулар байқалады:
          2027 жылы Алматы облысының жергілікті атқарушы органының қарызы 
159,3 млрд. теңге көлемінде болжанып отыр.
Қарыз өсімінің төмендеуінің негізгі факторлары 2025 жылы МБҚ шығару шеңберінде жалға берілетін тұрғын үй және инженерлік-коммуникациялық инфрақұрылым бойынша міндеттемелерді мерзімінен бұрын өтеу болады.
Квазимемлекеттік сектордың қарызы 2027 жылы 2,7 млрд. теңге көлемінде болжануда.

3. Облыстың әлеуметтік-экономикалық даму үрдістері және негізгі бағыттары
Экономиканы дамытудың сыртқы және ішкі жағдайлары
Бірнеше жылдар бойы әлеуметтік-экономикалық дамудың негізгі көрсеткіштері мен адам дамуы индексінің тұрақты өсуі байқалды. Облыстың жалпы өңірлік өнімі 2026 жылы 7 498,4 млрд.теңгені құрайды, нақты көлем индексі – 105,4%.
Облыстың 2021-2026 жылдардағы жалпы өңірлік өнімінің өзгеруі мынадай деректермен сипатталады.

Жалпы ішкі өнім, млрд. теңге
[image: ]

Салалардың Алматы облысы экономикасының өсу қарқынына қосқан үлестерін бағалау өнеркәсіп пен сауда айналымының сәйкесінше 24,9% және 12,1% үлесімен салалар арасында көшбасшы екенін көрсетті.


Салалардың ЖІӨ өсуіне қосқан үлестері, %

	Салалар
	2021 ж.
	2022 ж.
	2023 ж.
	2024 ж.
	2025 ж.

	Ауыл шаруашылығы
	13,5
	11,0
	7,0
	6,6
	7,0

	Өнеркәсіп 
	26,0
	29,7
	24,2
	23,6
	24,9

	Құрылыс 
	6,8
	6,4
	5,3
	6,4
	7,4

	Сауда 
	11,4
	9,9
	10,1
	11,8
	12,1

	Көлік және байланыс
	9,1
	7,3
	5,9
	6,3
	3,4

	Басқа да салалар
	33,2
	35,7
	47,5
	45,3
	45,2

	Жиынтығы
	100
	100
	100
	100
	100



[bookmark: _Toc428542596][bookmark: _Toc195341218][bookmark: _Toc195349686]Өнеркәсіпте 2 015 кәсіпорын жұмыс істейді, оның ішінде 79 ірі және орта кәсіпорын бар, олар өнеркәсіптің негізгі көлемін қалыптастырады.
Биылғы жылдың 8 айында 1 933,1 млрд. теңгеге өнеркәсіп өнімі өндірілді, нақты көлем индексі 115,6%-ды құрады.
Тау-кен өнеркәсібі және карьерлерді игеру облыстың жалпы өндіріс көлемінің 10,9%-ын алады, есепті кезеңде 209,9 млрд. теңгеге өнім өндіріліп, өткен жылдың тиісті кезеңімен салыстырғанда 15,1%-ға артты.
Электрмен жабдықтау, газ, бу беру және ауаны баптау саласының үлесі облыстың жалпы өнеркәсіп өндірісі көлемінің 8,0%-ын құрады (154,3 млрд. теңге, НКИ – 112,9%); сумен жабдықтау, кәріз жүйесі, қалдықтарды жинау және бөлуді бақылау салаларының үлесі тиісінше – 0,6%-ды құрады (12,3 млрд. теңге, НКИ – 117,1%).
Өнеркәсіп құрылымында өңдеу өнеркәсібі басым, оның үлесі жалпы өндіріс көлемінің 80,5%-ын құрайды, 1 556,7 млрд. теңгеге өнім өндірілді, НКИ – 116,5%.
Тамақ өнімдерін өндіру – 17,5%-ға, қағаз және қағаз өнімдері – 4,1%-ға, темекі өнімдері – 26%-ға, жеңіл өнеркәсіп – 19,9%-ға, металлургия – 75,5%-ға, фармацевтика – 28,5%-ға, резеңке және пластмасса бұйымдары – 15,4%-ға, химия өнеркәсібі 2,2 есеге және машина жасау 1,7 есеге өсті.
18 жүйе құраушы кәсіпорын жұмыс істейді, олардың өндіріс көлемі 950,9 млрд. теңгені немесе 2025 жылдың тиісті кезеңіне 112,2%-ды құрап, облыстың барлық өнеркәсіп өндірісінің 49,2%-ын қамтамасыз етті.
Жалпы облыс бойынша жыл басынан бері өнеркәсіптің 14 жаңа объектісі пайдалануға беріліп, 3 жұмыс істеп тұрған кәсіпорын кеңейтілді, қосымша 523 жұмыс орны құрылды.
Өнеркәсіпке салынған инвестициялар көлемі 308,9 млрд. теңгені құрады, оның ішінде өңдеу секторына – 207,3 млрд. теңге немесе өткен жылдың тиісті кезеңімен салыстырғанда 57%-ға артық.
Жыл соңына дейін өнім көлемін 2 трлн. 743,4 млрд. теңгеге дейін жеткізу жоспарлануда, өсім 6,8%-ды құрайды.
Аграрлық секторда облыстың дамуында оң динамика сақталуда. Негізгі басымдық ауыл шаруашылығы өндірісінің көлемін ұлғайтуға, мал және өсімдік шаруашылығын дамытуға, ауыл шаруашылығы техникасын жаңғыртуға, су үнемдеу технологияларын қолдануды кеңейтуге және өңірдің азық-түлік қауіпсіздігін нығайтуға бағытталған.
Ауыл шаруашылығы өндірісінде 23,2 мың шаруа қожалығы, 1 549 заңды тұлға және 764 жеке кәсіпкер жұмыс істейді. Бұдан басқа, шамамен 218,0 мың үй шаруашылығы мал мен құс өсірумен, сондай-ақ ауыл шаруашылығы өнімдерін өндірумен айналысады.
Биылғы жылы саланы қолдауға бюджет қаражаты есебінен 50,6 млрд. теңге көзделген, оның ішінде 39,7 млрд. теңге немесе 78,5% – субсидиялар.
Биылғы жылдың қаңтар-тамыз айларында агроөнеркәсіптік кешенге 154,9 млрд. теңге инвестиция тартылды, оның ішінде ауыл шаруашылығына 
– 27,2 млрд. теңге, тамақ өнімдерін өндіруге – 41,2 млрд. теңге.
Биылғы жылдың 8 айында ауыл шаруашылығының жалпы өнім көлемі 449,9 млрд. теңгені құрады, нақты көлем индексі – 103,1%.
Алдын ала статистикалық деректер бойынша, 2026 жылы ауыл шаруашылығы дақылдарының жалпы егіс алқабы 435,5 мың гектарды құрап, 2025 жылмен салыстырғанда (428,9 мың га) 6,5 мың гектарға ұлғайды.
Егіс алқаптарының құрылымындағы негізгі үлесті азықтық дақылдар 
– 212,5 мың га (+3,2 мың га) және дәнді дақылдар – 184,0 мың га (+15,6 мың га) иеленді. Сонымен қатар, майлы дақылдар алқаптарының 2,0 мың га – 23,8 мың га дейін, картоптың 4,0 мың га – 5,3 мың га дейін, көкөніс дақылдарының 5,5 мың га – 7,7 мың га дейін қысқаруы байқалады.
Бақтардың жалпы алаңы 13 285,1 гектарды құрайды, оның ішінде интенсивті бақтар – 2 249 га (17,0%). Биылғы жылы 40 га алқапқа көшет отырғызылды.
Облыс бойынша 2026 жылға су үнемдеу технологияларын енгізу жоспары 24,0 мың га (2025 жылғы факт – 66,6 мың га) құрайды. Бүгінгі таңда су үнемдеу технологиялары 94,3 мың га алқапта қолданылуда, оның ішінде жыл басынан бері 27,7 мың га енгізілді, соның ішінде тамшылатып суару – 46,8 мың га (жаңа – 14,5 мың га), жаңбырлатып суару – 47,6 мың га (жаңа – 13,2 мың га).
Облыста жылыжай шаруашылығын кеңейту жұмыстары жалғасуда. 
2026 жылы жұмыс істеп тұрған жылыжайлардың жалпы алаңы 80,3 гектардан 87,3 гектарға дейін ұлғайтылды. 2026 жылға жоспарланған жалпы өнім көлемі 
20,3 мың тоннаны құрайды, оның ішінде биылғы жылдың 8 айында нақты 
15,8 мың тонна өнім жиналды.
2026 жылғы 1 қыркүйектегі жағдай бойынша ауыл шаруашылығы жануарларының негізгі түрлері бойынша мал басының өсуі байқалады. Ірі қара мал саны 640,3 мың басты (+2,4%), қой мен ешкі – 2 812,0 мың басты (+3,1%), құс – 8 257,2 мың басты (+5,4%), жылқы – 260,0 мың басты (+6,1%) құрады.
Есепті кезеңде 162,0 мың тонна мал мен құс еті (2025 жылдың тиісті кезеңіне 99,3%), 200,0 мың тонна сүт (102,2%) және 370,0 млн. дана жұмыртқа (115,7%) өндірілді.
Облыстың құс шаруашылығы кешені жылдық жалпы қуаты 153,5 мың тонна болатын ет бағытындағы 6 құс фабрикасынан, қуаты 625 млн. дана жұмыртқа өндіретін жұмыртқа бағытындағы 4 құс фабрикасынан және қуаты 112 млн. дана инкубациялық жұмыртқа өндіретін 2 асыл тұқымды репродуктордан тұрады.
Ауыл шаруашылығы шикізатын қайта өңдеу кәсіпорындарында биылғы жылдың 8 айында 750,2 млрд. теңге сомасында дайын өнім өндірілді 
(2025 жылғы 8 ай – 710,3 млрд. теңге).
Азық-түлік өнімдерін өндіру құрылымында негізгі үлесті сүт өнеркәсібі 
– 31,2%, ет өңдеу өнеркәсібі – 20,8%, нан-тоқаш өнеркәсібі – 8,2%, жеміс-көкөніс өнеркәсібі – 5,4%, астық өңдеу өнеркәсібі – 3,3% және май-тоң май өнеркәсібі 
– 0,1% алады.
Құрылыс саласында облыс бойынша 2026 жылдың 8 айында орындалған құрылыс-монтаж жұмыстарының көлемі 265,3 млрд. теңгені немесе өткен жылдың тиісті кезеңіне 112,4%-ды құрады.
Биылғы жылы 1 081,0 мың шаршы метр тұрғын үйді пайдалануға беру жоспарланған, оның ішінде бюджет қаражаты есебінен – 80,6 мың шаршы метр, коммерциялық тұрғын үй – 401,3 мың шаршы метр және жеке тұрғын үй 
– 599,1 мың шаршы метр. Бюджет қаражаты есебінен 1 018 пәтерге арналған 20 кредиттік тұрғын үйдің құрылысы жүргізілуде (80,6 мың шаршы метр).
Биылғы жылы 3 551 отбасы тұрғын үймен қамтамасыз етіледі. Оның ішінде жекеменшік құрылыс салушылардан жалпы сомасы 44,9 млрд. теңгеге сатып алу есебінен 2 533 жалға берілетін және кредиттік пәтер әлеуметтік осал топтардың белгілі бір санаттарына арналған (ЖБ – РБ – 5,3 млрд. теңге, МБҚ – 39,6 млрд. теңге), 1 018 пәтер азаматтардың басқа санаттары бойынша кезекте тұрғандарға арналған. Пәтерлерді іске асыру «Шаңырақ», «Бақытты отбасы», «Отау» және «Наурыз» бағдарламалары бойынша жоспарлануда.
Жалпы облыс бойынша биылғы жылдың 8 айында 966,5 мың шаршы метр тұрғын үй пайдалануға берілді немесе өткен жылдың тиісті кезеңіне 118,0% және жылдық жоспардың 89,4%-ын құрады.
Биылғы жылдың 1 қыркүйегіндегі жағдай бойынша тұрғын үй алуға кезекте 76,0 мың адам тұр, оның ішінде 37,6 мың адам ХӘОТ. Жеке тұрғын үй құрылысына арналған жер учаскелерін алуға 1,4 млн. тұрғын кезекте тұр.
Жеке тұрғын үй құрылысын дамыту мақсатында биылғы жылы жалпы ұзындығы 125,8 км болатын инженерлік-коммуникациялық инфрақұрылымның өтпелі жобаларын іске асыру жалғасуда (сумен жабдықтау – 45,6 км, кәріз – 6,2 км, электрмен жабдықтау – 49,6 км, жылумен жабдықтау – 4,6 км, газбен жабдықтау – 8,3 км, телекоммуникациялар – 6,1 км, абаттандыру – 5,3 км).
Негізгі капиталға салынған инвестициялар көлемі 2026 жылғы 
қаңтар-тамыз айларында 747,2 млрд. теңгені құрады, 2025 жылдың тиісті кезеңімен салыстырғанда өсім – 113,4%. 2026 жылға арналған жоспар 
1 589,9 млрд. теңгені құрайды.
Инвестициялардың ең көп үлесі жылжымайтын мүлікпен жасалатын операциялар (25,6%), өнеркәсіп (41,3%), көлік және қоймалау (11,3%), білім беру (2,6%) сияқты салаларға тиесілі.
Өсім инженерлік желілер мен көппәтерлі тұрғын үйлер салу бойынша бюджеттік инвестициялық жобаларды іске асыру, оның ішінде Қапшағай су қоймасының жағалауын, Қонаев қаласын абаттандыру, сондай-ақ облыс аумағында республикалық жобаларды іске асыру есебінен қамтамасыз етілді, олардың қатарында «Қапшағай-Құрты» автомобиль жолдарын реконструкциялау, «Алматы-Бішкек» көлік айрығын күрделі жөндеу, Алматы қаласын айналып өтетін теміржол желісін салу және Алтынкөл – Жетіген теміржол учаскесін жаңғырту бар. Сонымен қатар жеке инвестициялық жобаларды іске асыру есебінен «PepsiCo Центральная Азия» ЖШС тұздалған чипсы өндіру зауытын салу (1- кезең) (21 млрд. теңге), ASP Club «Laguna Properties» отбасылық-ойын-сауық кешені (11 млрд. теңге), «Исткомтранс» көлік-логистикалық орталығын салу, 1-кезең (8,2 млрд. теңге), «DSF TRADING CO» қоймаларын салу (3 млрд. теңге), «Novus Polimer» ПВХ-профильдерін өндіру зауыты (4,7 млрд. теңге), «CARLSBERG KAZAKHSTAN» сусындар өндіру зауытын салу (98 млрд. теңге), «Прима Кус» бройлер етін өндіру және қайта өңдеу бойынша тұйық циклді құс кешенін салу (2, 3-кезең) және басқа да жобалар іске асырылуда.

Тұрғын үй-коммуналдық шаруашылығы
Орталықтандырылған жылумен жабдықтау облыстың 6 ауданында және Қонаев, Алатау қалаларында бар. Жылу желілерінің жалпы ұзындығы 188 км, тозу деңгейі – 40%.
18 орталықтандырылған және 84 блок-модульдік қазандық жұмыс істейді. Бүгінгі таңда 18 орталықтандырылған қазандықтың 17-сі және 84 БМҚ-ның 82-сі дайындалды. Бір қазандықтан басқа барлық қазандық газ отынымен жұмыс істейді.
ҚР Үкіметінің резервінен бөлінген қаражат есебінен Алатау қаласының қазандығын реконструкциялауға 661 млн. теңге сомасында жұмыстар жүргізілуде, сондай-ақ жергілікті бюджет қаражаты есебінен Қарасай ауданындағы «Қарлығаш» және «Алтын Ауыл» шағын аудандарындағы 
2 БМҚ-ға 444 млн. теңге сомасында ағымдағы жөндеу жүргізілуде. Барлық жұмыстарды жылыту маусымы басталғанға дейін аяқтау жоспарлануда. 
Ағымдағы жөндеу науқаны аясында 4,4 км жылу желісі жаңартылды, оның ішінде Қонаев қаласында – 2,1 км, Талғар қаласында – 0,8 км және Іле ауданында – 1,5 км. Қосымша, Ұлттық жоба шеңберінде Қонаев қаласында жалпы ұзындығы 
2,3 км және құны 2,0 млрд. теңге болатын жылу желілерін реконструкциялау бойынша 2 жоба іске асырылуда.
Электрмен жабдықтау саласында 152 қосалқы станция мен 1 552,9 км электр беру желілеріне жөндеу жүргізілуде. Бүгінгі таңда 138 қосалқы станция және 1 132,2 км желі жөнделді.
«Энергетикалық және коммуналдық секторларды жаңғырту» Ұлттық жобасы шеңберінде электрмен жабдықтау бағыты бойынша жалпы құны 
58,9 млрд. теңге болатын 6 жобаны іске асыру жоспарланған, оның ішінде биылғы жылға 40,4 млрд. теңге көзделген (3 дана 110/10 к/В ҚС құрылысы және реконструкциясы, ЭЖЖ ұзындығы – 110, 10 және 0,4 кВт – 206 км).
Осы іс-шараларды іске асыру электр желілерінің тозу деңгейін 66%-дан 62%-ға дейін төмендетуге мүмкіндік береді.
Облыстағы 373 елді мекеннің 370-і (99,2%) орталықтандырылған сумен жабдықтаумен, 3 елді мекен (0,8%) орталықтандырылмаған сумен жабдықтаумен қамтамасыз етілген, бұл халық санының аз болуына байланысты (Кеген ауданындағы Қызылжар ауылы – 51 адам, Қонаев қаласының Шолақ ауылы – 10 адам және Балқаш ауданындағы Ақдала ауылы – 19 адам).
Биылғы жылы сумен жабдықтау және су бұру жүйелерін салу және реконструкциялау бойынша 44 жобаны іске асыруға 40,3 млрд. теңге бөлінді. Аталған іс-шараларды іске асыру 27 елді мекенде және Алатау қаласының 
5 шағын ауданында ауыз сумен жабдықтау сапасын жақсартуға мүмкіндік береді.
373 елді мекеннің 284-і немесе 76,1%-ы газдандыруға жатады, оларда 
1 497,4 мың адам тұрады. Бүгінгі таңда газдандыру деңгейі 60,2%-ға жетті, 
171 елді мекен газдандырылды, 1 311,9 мың адам газбен қамтамасыз етілді, бұл 1 594,5 мың адамнан (облыстың жалпы халқы) 82,3%-ды құрайды.
Биылғы жылы газбен жабдықтау желілерін салу бойынша 15 жобаны іске асыруға бюджеттен 3,4 млрд. теңге бөлінді. Балқаш, Жамбыл, Қарасай, Талғар және Ұйғыр аудандарының елді мекендерінде, сондай-ақ Қонаев және Алатау қалаларында елді мекенішілік желілердің құрылысы жүргізілуде.
2026 жылдың қорытындысы бойынша газдандыру деңгейін 61,6%-ға дейін жеткізу жоспарлануда, 175 елді мекен газдандырылып, халық саны бойынша қамту деңгейі 82,4%-ды (1 314,5 мың адам) құрайды.
Көлік инфрақұрылымы.
Облыстың автомобиль жолдарының жалпы ұзындығы 5 730 км, оның ішінде республикалық маңызы бар жолдар – 1 734 км, жергілікті маңызы бар жолдар – 3 996 км.
Жергілікті маңызы бар автомобиль жолдарында 138 көпір және 3 288 су өткізгіш құбыр бар.
Республикалық маңызы бар «Қапшағай-Құрты» автомобиль жолын 
(0-67 км) реконструкциялау жобасы аяқталу сатысында, бүгінгі таңда 67 км асфальтбетон жабыны төселіп, жол қозғалысы қамтамасыз етілді.
Сонымен қатар, «Алматы – Бішкек» автомобиль жолының 19-27 км учаскесін 4 жолақтан 8 жолаққа дейін кеңейту жобасын іске асыру басталды. Жобаны іске асыру жолдың өткізу қабілетін едәуір арттыруға, қозғалыс қауіпсіздігін қамтамасыз етуге және жол қозғалысына қатысушылар үшін неғұрлым қолайлы жағдайлар жасауға мүмкіндік береді.
Сондай-ақ, Қазақстан Даму Банкінің қаражаты есебінен 308 км автомобиль жолына орташа жөндеу жүргізу жоспарлануда, оның ішінде 151 км – өтпелі объектілер және 157 км – жаңа объектілер.
Жергілікті маңызы бар автомобиль жолдары бойынша жалпы сомасы 
47,7 млрд. теңгеге 549 км жолды жөндеу жоспарланған. Оның ішінде күрделі жөндеу – 15 км, орташа жөндеу – 23,4 км, елді мекенішілік жолдар – 510,6 км.
2026 жылдың қорытындысы бойынша жақсы және қанағаттанарлық жағдайдағы автомобиль жолдарының үлесін 89%-ға дейін жеткізу жоспарлануда.
Теміржол саласында көлік инфрақұрылымын жаңғыртуға, өткізу қабілетін арттыруға және жолаушыларға қызмет көрсету сапасын жақсартуға бағытталған іс-шаралар кешені іске асырылуда.
Вокзал инфрақұрылымын дамыту шеңберінде биылғы жылы Қонаев қаласындағы теміржол вокзалы (Қонаев станциясы), Қарасай ауданындағы Жібек жолы ауылы (Шамалған станциясы), Жамбыл ауданындағы Ұзынағаш ауылы (Қазыбек бек станциясы), сондай-ақ Іле ауданындағы «Жетісу» вокзалы жаңғыртылды. Аталған іс-шаралар жолаушылар тасымалының сапасын арттыруға және халық үшін қолайлы жағдайлар жасауға бағытталған.
Теміржол инфрақұрылымын дамыту бөлігінде жыл соңына дейін Алматы қаласын айналып өтетін ұзындығы 75 км айналма теміржол желісінің құрылысын аяқтау жоспарлануда. Жоба қаладағы теміржол тораптарына түсетін жүктемені 40%-ға төмендетуге және жүктерді жеткізу мерзімін 24 сағатқа дейін қысқартуға мүмкіндік береді.
Сондай-ақ, Алтынкөл – Жетіген учаскесін жаңғырту оның өткізу қабілетін тәулігіне 18 пойыздан 30 пойызға дейін арттыруға, жүк тасымалының тиімділігін арттыруға және өңірдің транзиттік әлеуетін нығайтуға мүмкіндік береді.
Жалпы, аталған жобаларды іске асыру теміржол инфрақұрылымын одан әрі жаңғыртуға және өңірдің көлік-логистикалық мүмкіндіктерін дамытуға ықпал ететін болады.
Шағын және орта бизнес.
Биылғы жылдың 1 қыркүйегіндегі жағдай бойынша жұмыс істеп тұрған ШОК субъектілерінің саны 136,1 мың бірлікті (2025 ж. – 155,2 мың бірлік) құрады, 2026 жылдың 8 айында жергілікті бюджеттен салық түсімдері 152,9 млрд. теңгені (2025 ж. – 149,6 млрд. теңге) құрады.
2026 жылғы 1 сәуірдегі жағдай бойынша жұмыспен қамтылғандар саны 242,2 мың адамды құрап, 7,4%-ға төмендеді (2025 жылғы 1 сәуірде – 261,7 мың адам), олардың биылғы жылдың І тоқсанында өндірген өнімдері мен көрсеткен қызметтерінің көлемі 1 070,5 млрд. теңгені құрады, нақты көлем индексі 
96,1%-ды құрады (2025 ж. – 994,5 млрд. теңге).
2026 жылы кәсіпкерлікті қолдауға 23,4 млрд. теңге бөлінді. Биылғы жылдың 1 қыркүйегіндегі жағдай бойынша 12,9 млрд. теңге немесе 62% игерілді. 1 843 жоба қаржыландырылды. Оның ішінде:
- әлеуметтік кәсіпкерлік субъектілеріне гранттар беруге – 200,0 млн. теңге;
- кредиттер бойынша сыйақы мөлшерлемесін субсидиялауға 17,6 млрд. теңге бағытталды (оның ішінде РБ – 15,0 млрд. теңге, ЖБ – 2,6 млрд. теңге), 1 526 жоба мақұлданды, 11,1 млрд. теңге игерілді;
- ішінара кепілдік беруге – 500,0 млн. теңге;
- АЭА, ИА, индустриялық парктер инфрақұрылымын дамытуға 1 293,5 млн. теңге бағытталды, 265,8 млн. теңге игерілді;
- кәсіпкерлік объектілерінің индустриялық инфрақұрылымын дамытуға 
2 216,0 млн. теңге бағытталды, 979,8 млн. теңге игерілді;
- әлеуметтік осал топтарға жататын 950 адамға 400 АЕК-ке дейін гранттар беруге 1 643,5 млн. теңге бағытталды, 545,6 млн. теңге сомасына 317 грант мақұлданды.
2026 жылы «Бастау Бизнес» жобасы бойынша кәсіпкерлік негіздеріне 5 065 адамды оқыту жоспарлануда. 2026 жылғы 1 қыркүйектегі жағдай бойынша 1 772 адам оқуға жіберілді, оның ішінде 1 192 адам оқуды аяқтады.
Сауда саласында жыл басынан бері өткен жылдың тиісті кезеңімен салыстырғанда 20,0%-ға өсім байқалады, ішкі сауда көлемі 1 638,8 млрд. теңгеге жетті.
Оның ішінде бөлшек сауда көлемі 616,2 млрд. теңгені немесе 2025 жылдың тиісті кезеңіне 113,1%-ды құрады. Бұл жанар-жағармай материалдарын сататын кәсіпорындар (бағалардың өсуі есебінен), автомобильдер (Қытайдан әкелінуі), азық-түлік өнімдері (өнім бағалары мен сұраныстың өсуі), құрылыс материалдары (сату маусымы) бойынша өткізу көлемінің ұлғаюы есебінен қамтамасыз етілді.
Көтерме сауда көлемі 1 011,9 млрд. теңгені немесе 124,7%-ды құрады. Бұл азық-түлік өнімдерін (келісімшарттар бойынша өткізу), автомобильдер, қосалқы бөлшектер, маталар, тұрмыстық химия (сұраныс), алкогольсіз сусындар сататын кәсіпорындар көлемінің ұлғаюы есебінен қамтамасыз етілді. Қосымша фактор ретінде сыртқы сауда операцияларының кеңеюі болды.
2026 жылға облыс бойынша көтерме, бөлшек сауда және автомобильдер мен мотоциклдерді жөндеу көлемі 2 498,1 млрд. теңге деңгейінде жоспарлануда, нақты көлем индексі – 107,2%.
Сыртқы сауда айналымы 2026 жылғы қаңтар-шілде айларында 
2 716,5 млн. АҚШ долларын немесе 2025 жылдың тиісті кезеңіне 16,1%-ды құрады, оның ішінде тауарлар экспорты – 977,6 млн. АҚШ доллары (167,4%), импорт – 1 738,9 млн. АҚШ доллары (99,0%).
Экспорттық жеткізілімдерді 30-дан астам тауар өндіруші жүзеге асырады («КазТекИнвест», «Маревен Фуд Тянь-Шань», «Лукойл», «Шин Лайн, «JTI Kazakhstan», «Филип Моррис Казахстан», «Kelun-Kazpharm», «Алюминиум Оф Казахстан» және т.б.). Экспорт бойынша негізгі сауда серіктестері – Ресей, Қырғызстан, Өзбекстан, Ауғанстан, Тәжікстан, Моңғолия, Түрікменстан және Қытай.
Облыс өндірушілері ауыл шаруашылығы өнімдері мен техникасын, азық-түлік өнімдерін, сусындарды, темекі өнімдерін, химия өнімдерін, дәрілік заттарды және басқа да өнімдерді экспорттайды.
Облыс импортының негізгі көлемі Қытай, Түркия, Корея, Германия, АҚШ, Франция, Австрия, Ресей және ТМД-ның басқа да елдеріне тиесілі.
Импорттың тауарлық құрылымында дайын өнімдер, оның ішінде азық-түлік өнімдері, машина жасау өнімдері, химия өнеркәсібінің өнімдері, жиһаз, киім және аяқ киім, тұрмыстық тауарлар және басқа да өнімдер басым.
Туризм
Алматы облысында Туристік картаға енгізілген 102 аумақтың 10-ы орналасқан. Өңірдің негізгі туристік бағыттары Алматы облысындағы табиғи-рекреациялық туризмнің негізгі орталықтары болып табылатын «Көлсай көлдері», «Шарын» және «Іле-Алатауы» мемлекеттік ұлттық табиғи парктері (МҰТП) болып табылады.
Сондай-ақ туристер жиі баратын орындардың қатарында Қапшағай су қоймасының жағалауы, «Түрген» тау шаңғысы курорты, Oi-Qaragai Lesnaya Skazka тау курорт-қонақ үйі және «Ақбұлақ» халықаралық туристік орталығы бар.
2026 жылдың ІІ тоқсанының қорытындысы бойынша 308 орналастыру орны жұмыс істейді (2025 ж. – 285 бірлік). Олар 263,8 мың келушіге қызмет көрсетті, бұл 2025 жылдың тиісті деңгейінен 21,6%-ға төмен. Көрсетілген қызметтер көлемі 8,3 млрд. теңгені құрап, 1,3 есеге (30,5%) өсті. Жалпы, мониторинг деректеріне сәйкес 2026 жылғы қаңтар-тамыз айларында туристер саны (МҰТП келушілері мен «eQonaq» ақпараттық жүйесі бойынша шетел азаматтарын есепке алуды қоса алғанда) 2,3 млн. адамды құрады, бұл 2025 жылғы деңгейден 30,3%-ға жоғары (2025 ж. – 1,8 млн. адам).
Басым бағыттар – тау және экологиялық туризм. Негізгі туристік локациялардың бірі көлсай және Қайыңды көлдерін қамтитын «Көлсай көлдері» МҰТП болып табылады. 2025 жылы паркке шамамен 600 мың адам келді. 2023 жылдан бастап туристік маршруттарды абаттандыру бойынша жобалар іске асырылуда: 15 локацияда бақылау алаңдары, көрсеткіштер, көпірлер, пирс және басқа да инфрақұрылым орнатылды; кіреберіс бекеттер автоматтандырылды, онлайн төлем енгізілді, бейнебақылау камералары, тегін Wi-Fi және Starlink орнатылды. Қайыңды көліне апаратын ұзындығы 10 км автомобиль жолын жөндеу аяқталды, оның құны 2,4 млрд. теңгені құрады, сондай-ақ жұмыстарды 2026 жылдың ІІІ тоқсанында аяқтау жоспарланған ұзындығы 58 км электр беру желісінің құрылысы жалғасуда.
Алматы тау туристік кластері (Іле Алатауы: Шымбұлақ, Oi-Qaragai) жыл бойы жұмыс істейтін туристік аймақ ретінде дамып келеді. 2025–2029 жылдарға арналған Кешенді даму жоспары әзірленді. Ірі жобалардың қатарында 
«Oi-Qaragai» нысанын кеңейту – 2028 жылға дейін 68,9 млрд. теңге, «Ақ-Бұлақ» туристік кластерін құру – 2030 жылға дейін 19 мыңға дейін жұмыс орнын құра отырып, 1,5 млрд. АҚШ доллары, сондай-ақ «Табаған» реконструкциялау бар.
Ұйғыр ауданы жоғары туристік әлеуетке ие, онда аттас каньон мен «Арасан» бұлақтары орналасқан «Шарын» МҰТП орналасқан. 2025 жылы паркке шамамен 250 мың адам келді.
Жеке бағыт – Қапшағай су қоймасының жағалауындағы және Қонаев қаласындағы жағажай туризмі. №5 жағажай жаңғыртылды, №6 және №7 жағажайларда жұмыстар жүргізілуде. 2025 жылғы жазғы маусымда су қоймасына шамамен 1,8 млн. адам келді; жағалау аймағында 146 туристік нысан, оның ішінде 11 жағажай және 135 орналастыру орны жұмыс істейді. Туристік инфрақұрылымды кеңейтуге және жеке инвестицияларды тартуға мүмкіндік беретін аквапарк пен 5 жұлдызды қонақ үй кешендерін салу жоспарлануда.
Облыс тұрғындар, туристер және инвесторлар үшін жағдайларды жақсарту бойынша жұмысты жалғастыруда, бұл өңірдегі туризмнің дамуына және оның халықаралық деңгейдегі тартымдылығын арттыруға сөзсіз ықпал етеді.
Халықты әлеуметтік қолдау шараларының нәтижесінде 2026 жылдың 
І-тоқсанында халықтың жан басына шаққандағы ақшалай табысы атаулы мәнде 19,1%-ға, нақты мәнде 6,3%-ға өсіп, 196,3 мың теңгені құрады.
2026 жылдың 2-тоқсанында орташа айлық атаулы жалақы 401,5 мың теңге болып, атаулы мәнде 3,1%-ға, нақты мәнде 7%-ға артты.

2. Облыс дамуының негізгі басым бағыттары
[bookmark: _Toc428542597]Алматы облысының әлеуметтік-экономикалық саясаты Қазақстан Республикасы Президентінің 2025 жылғы 8 қыркүйектегі « Жасанды интеллект дәуіріндегі Қазақстан: өзекті мәселелер және оны түбегейлі цифрлық өзгерістер арқылы шешу» атты Халыққа жолдауында айқындалған шараларды іске асыруға бағытталатын болады. Сонымен қатар, саясаттың негізгі басымдықтары Ұлттық жоспардың міндеттерімен және халықтың табысын арттыру бағдарламасымен өзара сабақтас түрде жүзеге асырылады. Өңірдің барлық даму басымдықтары мен нысаналы көрсеткіштері Алматы облысының 2026–2030 жылдарға арналған даму жоспарында көрініс тапқан.
Орта мерзімді кезеңдегі әлеуметтік-экономикалық саясаттың негізгі мақсаты – еңбек өнімділігін арттыруға, инвестициялық және өндірістік әлеуетті тиімді пайдалануға, қосылған құны жоғары өнім өндіруді кеңейтуге, инфрақұрылымды дамытуға және жаңа жұмыс орындарын құруға негізделген тұрақты, бәсекеге қабілетті және әртараптандырылған экономиканы қалыптастыру үшін жағдай жасау, бұл халықтың өмір сүру деңгейі мен сапасын арттыруға ықпал ететін болады.
Қойылған мақсатқа қол жеткізу үшін орта мерзімді кезеңде әлеуметтік-экономикалық саясаттың негізгі күш-жігері мынадай басымдықтарға шоғырландырылатын болады:
1) өңдеу өнеркәсібін дамыту және әртараптандыру, бәсекеге қабілетті өнім шығаруға және экспорттық әлеуетті арттыруға бағдарлана отырып, жаңа өндірістер құру және жұмыс істеп тұрған өндірістерді кеңейту;
2) инвестициялық белсенділікті кеңейту және инвестициялық ахуалды жақсарту, экономиканың басым салаларына отандық және шетелдік инвестицияларды тарту, индустриялық аймақтарды және «Alatau» арнайы экономикалық аймағын дамыту;
3) жұмыс істеп тұрған кәсіпорындарды жаңғырту және технологиялық жаңарту, тамақ, жеңіл, химия, металлургия, фармацевтика және машина жасау өнеркәсібін, сондай-ақ құрылыс индустриясы мен құрылыс материалдарын өндіруді дамыту, жаңа өндірістердің жобалық қуаттарына шығуын қамтамасыз ету;


4) облыстың көлік-логистикалық әлеуетін дамыту, транзиттік әлеуетті арттыруға және сауда-экономикалық байланыстарды кеңейтуге мүмкіндік беретін автомобиль және теміржол инфрақұрылымын жаңғырту, көлік-логистикалық және қойма кешендерін салу жөніндегі жобаларды іске асыру;
5) ауыл шаруашылығы өндірісін және ауыл шаруашылығы өнімдерін қайта өңдеуді ұлғайту;
6) суармалы егіншілікті дамыту, ылғал үнемдейтін технологияларды қолдануды арттыру;
7) пайдаланылмай жатқан не ауыл шаруашылығы мақсатындағы жерлерді бұзушылықпен берілген жерлерді мемлекеттік меншікке қайтару және оларды кейіннен шаруашылық айналымына тартуды қамтамасыз ету;
8) мал шаруашылығын, оның ішінде асыл тұқымды мал шаруашылығын, жемшөп өндірісін дамыту;
9) кәсіпкерлік белсенділікті ынталандыру, бизнесті мемлекеттік қолдау шараларын кеңейту, бизнес үшін бос емес жер учаскелерінің болуы туралы ақпараттың қолжетімділігін қамтамасыз ету және оларды кәсіпкерлік қызметті жүргізу үшін беру;
10) экспорттық әлеуетті және сыртқы экономикалық қызметті кеңейту;
11) туристік инфрақұрылымды кеңейту, жеке инвестицияларды тарту және өңірдің туристік тартымдылығын арттыру;
12) білім беру саласында негізгі басымдықтар үш ауысымды оқыту және оқушы орындарының тапшылығы проблемаларын шешу, 2-6 жастағы балаларды мектепке дейінгі балалар мекемелерімен қамту;
13) денсаулық сақтау саласында олар аурудың алдын алуға, салауатты өмір салтын қалыптастыруға, сондай-ақ денсаулық сақтау инфрақұрылымын жаңартуға бағытталатын болады;
14) облыста халықты жұмыспен қамтуды қамтамасыз ету жаңа жұмыс орындарын құру, нәтижелі жұмыспен қамтуға тартуды кеңейту, жұмыссыздарды кәсіптік оқыту және жұмысқа орналастыру есебінен жүзеге асырылады.
Міндеттер қолайлы институционалдық жағдайлар жасау, экономика субъектілерін қолдау арқылы іске асырылатын болады.

3. Экономикалық саясаттың негізгі бағыттары мен шаралары
3.1 Бюджет-салық саясаты
Облыс бюджетінің 2027-2029 жылдарға арналған кіріс бөлігі орта мерзімді кезеңге арналған макроэкономикалық және өңірлік көрсеткіштердің болжамды параметрлері негізінде айқындалған.
Жергілікті бюджеттің республикалық бюджетке тәуелділігін төмендету мақсатында бюджет саясаты өз кірістерін біртіндеп ұлғайту негізінде қалыптастырылатын болады.
Бюджет шығыстарының тиімділігін арттыру үшін қаражат әлеуметтік-экономикалық даму басымдықтарын іске асыруды қамтамасыз ететін тиімсіз бағдарламалардан бюджеттік бағдарламаларға қайта бөлінетін болады.
Жекешелендіру және мемлекет қатысатын кәсіпорындарды бәсекелес ортаға беру де бюджеттің шығыс бөлігіне түсетін жүктемені азайтуға және қаражаттың тиімділігін арттыруға ықпал ететін болады.
3.2 Инфляция деңгейін тежеу
Биылғы жылдың 1 қыркүйегіндегі жағдай бойынша жылдық инфляция деңгейі 110,7%-ды (ҚР – 109,8%) құрады, оның ішінде азық-түлік тауарлары бойынша – 107,0% (ҚР – 109,5%), азық-түлік емес тауарлар бойынша – 111,9% 
(ҚР – 111,4%), ақылы қызметтер бойынша – 116,2% (ҚР – 108,9%).
Бір жыл ішінде алкогольсіз сусындардың бағасы – 15,6%-ға, қышқыл сүт өнімдері – 15,5%-ға, ет – 10,8%-ға, нан-тоқаш және ұннан жасалған кондитерлік өнімдер – 11,9%-ға, балық және теңіз өнімдері – 9,1%-ға, майлар мен тоңмайлар – 8,0%-ға өсті.
Азық-түлік емес тауарлар тобында бір жыл ішінде сұйытылған газдың (баллондардағы) бағасы – 22,7%-ға, фармацевтикалық өнімдер – 20,9%-ға, сүзгісі бар темекі – 16,3%-ға, киім – 14,5%-ға, аяқ киім – 11,9%-ға өсті.
Сондай-ақ тұрмыстық аспаптардың бағасы – 15,2%-ға, жеке пайдалануға арналған тауарлар – 14,9%-ға, жанар-жағармай материалдары – 14,3%-ға өсті.
Ақылы қызметтер бойынша бір жыл ішінде тарату желілері арқылы тасымалданатын газдың бағасы – 43,9%-ға, амбулаториялық қызметтер – 29,5%-ға, демалыс және мәдениет – 25,0%-ға, ТКШ қызметтері – 16,0%-ға, мейрамханалар мен қонақ үйлер – 15,1%-ға, шаштараздар мен сұлулық салондары – 13,7%-ға, білім беру – 8,7%-ға, қоқыс шығару – 7,3%-ға өсті.
Облыс бойынша жыл басынан бергі инфляция деңгейі (2026 жылғы тамыздың 2025 жылғы желтоқсанға қатынасы) 107,3%-ды (ҚР – 106,4%) құрады.
Инфляцияның негізгі факторы азық-түлік тауарлары бағасының өсуі болып қалуда, олардың бағасы 3,8%-ға өсті (ҚР – 105,1%).
Азық-түлік емес тауарлар бойынша баға индексі 107,2%-ды (ҚР – 106,8%), ақылы қызметтер бойынша – 114,1%-ды (ҚР – 107,7%) құрады.
2026 жылғы 26 тамыздағы жағдай бойынша 31 әлеуметтік маңызы бар тауардың 22 түрінің бағасы жыл басынан бері өсті. Оның ішінде бағаның ең жоғары өсуі сәбізде – 41,7% (182 теңгеден 253 теңгеге дейін), пиязда – 18,4% 
(136 теңгеден 176 теңгеге дейін), қой етінде (сүйексіз етті қоса алғанда) – 16,3% 
(3967 теңгеден 4615 теңгеге дейін), қатты және жартылай қатты ірімшікте – 15,3% (4641 теңгеден 5349 теңгеге дейін), жаңа, салқындатылған, мұздатылған балықта – 12,6% (2398 теңгеден 2646 теңгеге дейін), айранда – 10,4% (556 теңгеден 614 теңгеге дейін), тұзда – 6,9% (102 теңгеден 110 теңгеге дейін), тауық етінде – 8,4% (1547 теңгеден 1659 теңгеге дейін), күнбағыс майында – 7,5% (882 теңгеден 948 теңгеге дейін), сары майда – 6,1% (5328 теңгеден 5653 теңгеге дейін), сүйекті сиыр етінде – 6,6% 
(3730 теңгеден 3958 теңгеге дейін), қаймақта – 6,0% (1862 теңгеден 1973 теңгеге дейін), бидай нанында (1-сұрыпты ұннан) – 5,2% (255 теңгеден 347 теңгеге дейін), қантта 
– 5,3% (417 теңгеден 443 теңгеге дейін).
1-сұрыпты ұнның (99,2%), картоптың (98,7%), сүйексіз сиыр етінің (98,3%), жылқы етінің (сүйексіз етті қоса алғанда) (97,0%), қарақұмық жармасының (94,0%), қырыққабаттың (84,3%), алманың (77,8%), қызанақтың (46,4%) және қиярдың (21,9%) бағалары төмендеді.
Бағаларды тұрақтандыру тетіктерін іске асыру үшін 5,8 млрд. теңге бөлінді 
(ҚР Үкіметінің резервінен тұрақтандыру қорын қалыптастыруға – 0,9 млрд. теңге, жергілікті бюджеттен кәсіпкерлік субъектілеріне «айналым схемасы» бойынша жеңілдікті қарыздар беруге – 4,9 млрд. теңге).
Биылғы жылы тұрақтандыру қорының қалыптастырылған қорларының жалпы көлемі 1 992 тоннаны құрады, оның ішінде 1 359 тонна қант, 134 тонна ұн, 239 тонна жарма (күріш, қарақұмық жармасы және макарон өнімдері), 197 тонна өсімдік майы және 63 тонна тұз.
2026 жылғы 1 қыркүйектегі жағдай бойынша Тұрақтандыру қорындағы өнім қалдығы 1 589 тоннаны құрайды және ӘМАТ-ның 7 түрінен тұрады (күріш, қарақұмық жармасы, қант, күнбағыс майы, 1-сұрыпты ұн, рожки, тұз).
Тұрақтандыру қорының аралық қоймасында үнемі 250–270 тонна өнім сақталады, ол өндірушілерден баға мен көлемді бекіте отырып, форвардтық шарттар бойынша жеткізу есебінен сатылуына қарай толықтырылып отырады. Өнімді өткізу үшжақты агенттік келісімдер негізінде жүзеге асырылады; қазіргі уақытта 76 шарт қолданыста (Қонаев қ. – 31, Алатау қ. – 9, Қарасай ауданы – 5, Еңбекшіқазақ ауданы – 3, Іле ауданы – 6, Талғар ауданы – 7, Балқаш ауданы – 9, Райымбек ауданы – 3, Кеген ауданы – 1, Ұйғыр ауданы – 2), сондай-ақ Қонаев қаласындағы 
3 әлеуметтік павильонда және «демалыс күнгі» жәрмеңкелерде өткізіледі.
Жеңілдікті кредит беру тетігі шеңберінде биылғы жылдың 1 тамызындағы жағдай бойынша 27 өндірушінің айналымында жалпы сомасы 4,4 млрд. теңге қарыз қаражаты бар. Жыл басынан бері аталған тетік шеңберінде 11 658 тонна өнім және 14,2 млн. дана жұмыртқа көлемінде қор қалыптастырылды. Өндірушілердегі өнім қалдығы 4 842 тонна ӘМАТ және 3,2 млн. дана жұмыртқаны құрайды.
1 қыркүйектегі жағдай бойынша 2027 жылғы маусымаралық кезеңге облыстың қалалық тұрғындарының үш айлық тұтыну көлемінің 30%-ы мөлшерінде көкөніс қорларын жасақтау бойынша шарт жасасу жұмыстары аяқталу сатысында, оның ішінде картоп – 2 776 тонна немесе қажеттіліктің 119%-ы, сәбіз – 550 тонна немесе қажеттіліктің 103%-ы, қырыққабат – 560 тонна немесе 100%-ы және пияз – 335 тонна немесе қажеттіліктің 74%-ы.
ӘМАТ бағаларын тұрақтандыру тиімділігін арттыру мақсатында «Қонаев» ӘКК өзінің тауар өткізу желісін дамытуда. Қонаев қаласында 3 әлеуметтік сауда павильоны жұмыс істейді, қосымша тағы 1 павильон дайындау сатысында.

3.3 Экономика салаларын дамыту
Өнеркәсіптің дамуы
Өңдеу өнеркәсібінде оң өсу қарқынына мынадай шараларды іске асыру арқылы қол жеткізу жоспарлануда:
- трансұлттық компаниялардың қатысуымен жаңа өндірістер құру, бұл өнімнің жаңа түрлерін игеруге, номенклатураны кеңейтуге және өндіріс көлемін, оның ішінде экспортқа бағытталған өнім көлемін ұлғайтуға мүмкіндік береді;
- қолданыстағы кәсіпорындарды жаңғырту және технологиялық жаңарту, еңбек өнімділігін, өндіріс тиімділігін және шығарылатын өнімнің бәсекеге қабілеттілігін арттыруға бағытталған;
- индустриялық аймақтар мен арнайы экономикалық аймақты одан әрі дамыту, бұл инвестициялар тартуға және жаңа өнеркәсіптік жобаларды, оның ішінде бәсекеге қабілетті өндірістерді құру жобаларын іске асыруға қажетті жағдайлар жасайды;
- өңірдің минералдық-шикізаттық әлеуетін ұтымды және тиімді пайдалану, сондай-ақ өнеркәсіп салаларын қажетті білікті еңбек ресурстарымен қамтамасыз ету;
- инвестициялық белсенділікті кеңейту және өңдеу өнеркәсібіндегі жобаларды іске асыру және өндірістің жаңа бағыттарын игеру үшін отандық және шетелдік инвесторларды тарту.
Тамақ өнімдерін өндіруде күш-жігер жаңа өндірістер құруға, жұмыс істеп тұрған кәсіпорындарды жаңғыртуға, заманауи технологияларды енгізуге, тауарлар ассортиментін кеңейтуге және өнімнің бәсекеге қабілеттілігін арттыруға бағытталатын болады.
2026 жылы Еңбекшіқазақ ауданында жылына 70 мың тонна қуаттылыққа ие, жемістер мен көкөністерді қайта өңдеу, жеміс шырындарының концентраттарын, көкөніс және жеміс пюресін өндіру, жемістерді сақтау, сұрыптау және буып-түю инфрақұрылымы бар Qazaq Global Food JV зауыты және Ұйғыр ауданында жылына 8,75 мың тонна қуаттылыққа ие, 100 жұмыс орнын құра отырып, бройлер етін өндіру және қайта өңдеу бойынша тұйық циклді «Прима Кұс» ЖШС құс кешенінің 2-кезеңі іске қосылды.
Сондай-ақ 2026–2029 жылдары Алатау қаласында қуаттылығы жылына 21,0 мың тонна дайын өнім (Lay's чипсылары) болатын «ПепсиКо Центральная Азия» ЖШС тұзды тіскебасарлар өндіру, Алатау қаласында қуаттылығы 80 мың тонна «Mars» ЖШС жануарларға арналған жем өндіру, Іле ауданында қуаттылығы жылына шамамен 400 млн. литр сусын болатын «Carlsberg Kazakhstan» компаниясының алкогольсіз сусындар өндіретін жаңа зауытының 1-кезеңі, Қонаев қаласында қуаттылығы жылына 30 мың тонна картоп фри болатын «Sofood Kaz» ЖШС мұздатылған картоп фри өндіру зауыты, Еңбекшіқазақ ауданында жылына 20 мың тоннаға дейін майсыздандырылған сүйек түйіршіктерін өндіретін зауыт салу бойынша «Kazakhstan Yongxin Biotechnology Co., Ltd» ЖШС жобасы, Алатау қаласында жылдам дайындалатын «Big Bon» кеспесін шығаратын 7-өндірістік желіні іске қосу бойынша «Маревен Фуд Тянь-Шань» ЖШС жобасы, Іле ауданында ұзақ сақталатын азық-түлік өнімдерін шығаратын зауыт салу бойынша «SG Asia» ЖШС жобасы, жылына 500 млн. литр өнім және жылына 120 млн. дана қаптама өндіретін «Жигалма» ЖШС алкогольсіз сусындар мен минералды сулар өндіру жобасы және басқа да жобалар іске асырылатын болады.
Темекі өнеркәсібінде Оңтүстік Кореяның KT&G компаниясы Esse, Raison, Bohem және басқа да танымал маркалы темекі өнімдерін шығаратын, жылына 
20 млрд. стиктік қуаты бар зауытты іске қосты.
Philip Morris компаниясы инновациялық технологиялар мен ғылым жетістіктерін қолдана отырып, өндірісті кеңейтуді жоспарлауда.
Жеңіл өнеркәсіп өнімнің бәсекеге қабілеттілігін арттыру, шығарылатын өнім номенклатурасын кеңейту, ішкі нарық қажеттіліктеріне бағдарланған өнім көлемін ұлғайту, сондай-ақ мемлекеттік тапсырыс бойынша көлемдерді қамтамасыз ету (Қорғаныс министрлігі, күштік құрылымдар және т.б.) арқылы дамитын болады.
Индустрияландыру картасы шеңберінде іске қосылған «GLASMAN» ЖШС өнімдерін сыртқы нарықтарға ілгерілету, сондай-ақ күштік құрылымдардың, ұлттық компаниялардың, кәсіпорындар мен халықтың қажеттіліктеріне бағдарланған «МедиатексН», «Дархан МНМ», «Clotwell» өнімдерін нарыққа шығару бойынша жұмыс жүргізілетін болады.
2026 жылы киім өндірісі саласындағы өндірістік қуаттарды ұлғайту бойынша «Фабрика Алатау» ЖШС инвестициялық жобасын іске асыру жоспарлануда, нәтижесінде 120 жаңа жұмыс орны құрылады.
Фармацевтикалық зауыттардың жобалық қуаттарына шығуы: «Сұлтан» ЖШС, «Kelun-Kazpharm» ЖШС, «Dolce» ЖШС, «Аксель и А» ЖШС, «ПФК «ЭЛЕАС», «Абди Ибрахим Глобал Фарм» ЖШС БК өнімдерді «СК Фармация» ЖШС-не жеткізу бойынша ұзақ мерзімді шарттар жасасу есебінен жүзеге асырылатын болады
Импортты алмастыруды дамыту және ішкі нарықты сапалы дәрілік заттармен қамтамасыз ету мақсатында 2028 жылға «Khan Tengri Biopharma» ЖШС, Алатау қаласы – онкологиялық, аутоиммундық, сирек кездесетін және қабыну ауруларын емдеуге арналған биофармацевтикалық препараттар өндіретін зауыт салу (58 атау, оның ішінде 27 ХПА), 180 жұмыс орнын құру; «Антиген» ҒӨК ЖШС, Қарасай ауданы – GMP стандарттары бойынша құс шаруашылығына арналған иммунобиологиялық препараттар өндіретін биофармацевтикалық зауыт салу, 100 жұмыс орнын құру жобалары іске асыруға көзделген.
Машина жасауда Индустрияландыру картасы шеңберінде іске қосылған «Алматы желдеткіш зауыты», сондай-ақ металл конструкцияларын өндіретін «Қарасай машина жасау зауыты» ЖШС, «Almaty turmystyq tehnika zavody (Алматы тұрмыстық техника заводы)» ЖШС өндіріс көлемін өндірісті кеңейту және өнімнің жаңа түрлерін игеру есебінен ұлғайтатын болады.
Машина жасау өнеркәсібінде 12 заңды тұлға (кәсіпорын) жұмыс істейді, оның ішінде 7 орта және 5 шағын кәсіпорын бар. Жұмысшылар саны 1 011 адамнан асады.
Өндіріс көлемінің төмендеуіне жол бермеу мақсатында кәсіпорындармен жүйелі жұмыс жүргізілуде.
Машина жасау өнеркәсібі саласында 2026–2028 жылдарға жалпы құны 30,4 млрд. теңге болатын, 345-тен астам жұмыс орнын құрумен 3 инвестициялық жоба іске асырылуда: құны 2 млрд. теңге болатын «Алматы желдеткіш зауыты» ЖШС өндірісін кеңейту, 21 млрд. теңгеге «MES Story Invest» ЖШС өндірістік элеватор зауытын салу, 7,3 млрд. теңгеге «Yulin Irrigation Kazakhstan» суару жүйелері кешенін өндіру.
Өнім сапасын арттыру, өндірістерді одан әрі жаңғырту және қажетті халықаралық сертификаттарды алу бойынша шаралар қабылдау сала кәсіпорындарына сыртқы нарықтарға шығуға мүмкіндік береді.
Химия өнеркәсібінде 2026 жылы жалпы инвестиция көлемі 9 млрд. теңге болатын және 109 жұмыс орнын құрумен 2 жобаны іске асыру жоспарлануда:
«ТуздыБасТау» ЖШС – Кеген ауданындағы «Шол-Адыр» минералды тұздар кен орны базасында натрий сульфатын өндіретін зауыт салу. Инвестиция көлемі – 8,3 млрд. теңге, 79 жұмыс орны құрылады;
«ЮнидАс Групп» (UneedUs Group) ЖШС – асфальтбетон қоспаларына арналған целлюлозалық тұрақтандырғыш қоспа өндіру. Инвестиция көлемі
 – 650 млн. теңге, 30 жұмыс орны құрылады.
Жобаларды іске асыру өңірдің химия өнеркәсібін дамытуға, сұранысқа ие химиялық өнім өндіруді қамтамасыз етуге, шикізаттық және өндірістік базаны кеңейтуге, сондай-ақ өңірдің инвестициялық және экспорттық әлеуетін арттыруға мүмкіндік береді.
Металлургия өнеркәсібінде 2026 жылға инвестиция көлемі 11,0 млрд. теңге болатын, 44-тен астам жұмыс орнын құрумен 1 жобаны іске асыру жоспарланған – «Азия Стил» ЖШС, Қарасай ауданында орамды болатты ыстықтай үздіксіз мырыштау және бояу бойынша өндірістік цех құру. Жобалық қуаты – жылына 300 мың тонна мырышталған болат. Қазіргі жағдайы: эскиздік жоба әзірленуде. Жобаны іске асыру мерзімі – 2026 жыл, пайдалануға берілгеннен кейін 44 жұмыс орны құрылады.
Ауыл шаруашылығын дамыту
Орта мерзімді перспективада Алматы облысының АӨК дамыту өндіріс көлемін ұлғайтуға, азық-түлік қауіпсіздігін нығайтуға және саланың тиімділігін арттыруға бағытталатын болады.
Өсімдік шаруашылығында пайдаланылмай жатқан жерлерді айналымға енгізуге, өнімділікті арттыруға, су үнемдеу технологияларын енгізуге, ауыл шаруашылығы техникасын жаңартуға және суару инфрақұрылымын жаңғыртуға баса назар аударылатын болады.
Мал шаруашылығында мал басының өнімділігі мен генетикалық әлеуетін арттыру, ет және сүтті мал шаруашылығын, құс шаруашылығын және жемшөп өндірісін дамыту басымдықтар болады. Сонымен қатар ауыл шаруашылығы өнімдерін қайта өңдеу және қайта өңдеу кәсіпорындары үшін шикізат базасы кеңейтілетін болады.
Жалпы алғанда, шаралар еңбек өнімділігін арттыруға, жер және су ресурстарын тиімді пайдалануға және облыстың агроөнеркәсіптік кешенін тұрақты дамытуға бағытталатын болады.
Ауыл шаруашылығы өнімдерін қайта өңдеу саласында негізгі бағдар ауыл шаруашылығы шикізатын қайта өңдеу үлесін арттыруға, бәсекеге қабілетті өнім шығаруды қамтамасыз ету мақсатында қайта өңдеу кәсіпорындарының өндірістік қуаттарын барынша жүктеуге бағытталған. Саланы техникалық және технологиялық жаңғырту, өндіріске халықаралық сапа стандарттарын енгізу арқылы ішкі азық-түлік нарығының тұрақтылығын сақтау және нығайту, сондай-ақ жергілікті тауарлардың сыртқы нарықтарға шығуын қамтамасыз ету көзделеді.
Ауыл шаруашылығы өнімдерін дайындау, қайта өңдеу, тасымалдау, сақтау және өткізу бойынша қызметтер көрсету, сондай-ақ микрокредиттеу үшін ӘКК ұйымдастыру арқылы ұсақ шаруа және жеке қосалқы шаруашылықтардың кооперациялануына жағдай жасалуда. Жеміс-көкөніс, астық (жүгері), ет және сүт өнімдерін қайта өңдеуді дамыту басым бағыттар болып табылады, бұл жергілікті шикізатты қайта өңдеу көлемін ұлғайтуға, дайын өнім ассортиментін кеңейтуге және ауыл шаруашылығы тауарын өндірушілердің кірістерін арттыруға мүмкіндік береді.
Туризмді дамыту
Жеке инвестицияларды тарту мақсатында әлеуетті инвесторларға тұрақты негізде туристік бағыттар мен дестинациялардың таныстырылымдары ұсынылады.
Сонымен қатар мемлекеттік қолдау шараларының 6 бағыты бойынша қолдау көзделген: туристік объектілерді салу кезінде объектіні пайдалануға бергеннен кейін шығындардың бір бөлігін 10% мөлшерінде өтеу, келіп түсетін әрбір шетелдік турист үшін ішкі туризм саласындағы туроператорларды субсидиялау, тау шаңғысы курорттарына арналған жабдықтар мен техниканы сатып алуға жұмсалған шығындардың 25%-ын өтеу, туристік қызмет объектілерін салу және реконструкциялау кезінде шығындардың 10%-ын өтеу, жол бойындағы сервис объектілерін салу кезінде шығындардың 10%-ын өтеу, туристік автобустарды сатып алуға жұмсалған шығындарды өтеу, сондай-ақ санитариялық-гигиеналық тораптарды ұстауға кәсіпкерлік субъектілерін субсидиялау.
Құрылыс индустриясын дамыту
Құрылыс саласы өндірістік және инфрақұрылымдық базаны кеңейте отырып және экономиканың одан әрі өсуіне жағдай жасай отырып, экономиканың тұрақты дамуының маңызды факторларының бірі болып қала береді.
Көлік-логистикалық, энергетикалық, инженерлік-коммуникациялық, су және әлеуметтік инфрақұрылымды одан әрі жаңғырту және дамыту бойынша ауқымды жобаларды жоспарлы түрде іске асыру саланың серпінді дамуын қолдайтын болады.
Құрылыс белсенділігіне қосымша серпін 2025–2029 жылдарға арналған «Энергетикалық және коммуналдық секторларды жаңғырту» Ұлттық жобасын іске асыру есебінен қамтамасыз етіледі, онда жылумен, электрмен, сумен жабдықтау және су бұру объектілерін ауқымды жаңарту және салу көзделген.
Инфрақұрылымдық жобаларды іске асыру құрылыс материалдарына, металл бұйымдарына, жабдықтарға және өңдеу өнеркәсібінің басқа да өнімдеріне тұрақты сұраныс қалыптастырады, бұл өнеркәсіптік өндіріс динамикасына оң әсер етеді.
Инфрақұрылымдық құрылыспен қатар тұрғын үй және әлеуметтік құрылыстағы жоғары белсенділік сақталады.
Құрылыс саласын дамыту экономиканың тұрақты өсу қарқынын сақтауға ықпал ететін болады.
Құрылыс индустриясын дамыту үшін биылғы жылы Жамбыл ауданында (жылына 365 мың метрге дейін құбыр және 1 065 мың метрге дейін) таспа өндіретін пластикалық құбырлар мен тамшылатып суару таспасын өндіру зауыттары, (жылына 10,5 мың тоннаға дейін) лак-бояу өнімдері мен герметиктер шығаратын «Қызғалдақ Алматы» ЖШС зауыты, Жамбыл ауданында тәулігіне 
1 000 м³ қуаттылықтағы «DONG NENG» ЖШС газоблок өндіру зауыты және Қарасай ауданында жылына 30 мың тонна қуаттылықтағы «Novus Polimer» ЖШС ПВХ-профильдерін өндіру зауыты пайдалануға берілді.
2026–2029 жылдары жылына 100 000 шаршы метр дайын темірбетон бұйымдарын өндіретін «Компаниялар тобы «SKYMAX TECHNOLOGIES» ЖШС үй құрылысы комбинатын, жылына 300 000 текше метр қуаттылықтағы «ZHONGZE International Development» ЖШС автоклавты газоблок өндіру зауытын, жылына 552 000 тонна клинкер және 1,4 млн. тонна цемент өндіретін «Alatau Cement Company» ЖШС цемент зауытын, жалпы қуаты жылына 110 млн. дана кірпіш болатын «Белес» ЖШС және «ҚОНАЕВ КІРПІШ ЗАУЫТЫ» ЖШС 2 кірпіш зауытын, сондай-ақ жылына 430 мың тонна құрғақ құрылыс қоспаларын өндіретін «Meister Company» ЖШС зауытын және басқа да жобаларды іске асыру жоспарлануда.
Көлік инфрақұрылымын дамыту
Қазіргі жағдайларда экономиканы одан әрі дамыту көлік-логистикалық инфрақұрылымды дәйекті түрде кеңейтуді және жетілдіруді көздейді.
Басым бағыттар автомобиль және теміржол инфрақұрылымын жетілдіру мен кеңейту, сондай-ақ контейнерлік және мультимодальды тасымалдар көлемін ұлғайту болады.
Автомобиль саласында республикалық маңызы бар автомобиль жолдарын салу және реконструкциялау жалғасатын болады.
Қазіргі уақытта агломерацияны дамыту шеңберінде, сондай-ақ Алматы облысының Бас жоспарына сәйкес Үлкен Алматы айналма автомобиль жолынан (ҮАААЖ) Ұзынағаш ауылына дейін, одан әрі Ақын Сара көшесі арқылы өтетін, жалпы ұзындығы шамамен 42 км автомобиль жолының құрылысын жалғастыру мәселесі пысықталуда.
Аталған жоба басым жобалардың бірі болып табылады және көлік жүктемесін едәуір төмендетуге, көше-жол желісін дамытуға және Алматы қаласы мен оған іргелес елді мекендер арасында тұрақты көлік қатынасын қамтамасыз етуге бағытталған.
Сондай-ақ «Алматы – Талғар» автомобиль жолын (13–21 км) 2 жолақтан 
4 жолаққа дейін кеңейту жобасын іске асыру жоспарлануда, бұл жолдың өткізу қабілетін арттыруға, қозғалыс қауіпсіздігін жоғарылатуға және жаяу жүргіншілер үшін жағдайларды жақсартуға мүмкіндік береді.
Байланыс саласын дамыту
2026 жылғы қаңтар-тамыз айларында 13,5 млрд. теңгеге немесе 2025 жылдың тиісті кезеңіне 108,3% көлемінде байланыс қызметтері көрсетілді.
Шалғайдағы халқы аз ауылдарды спутниктік технология арқылы интернетпен қамтамасыз ету бойынша пилоттық жоба шеңберінде «Республикалық ғарыштық байланыс орталығы» АҚ облыстың 9 ауылында спутниктер орнатты.
Сонымен қатар 7 ауылда интернетке жоғары жылдамдықпен қосылуды қамтамасыз ететін OneWeb жүйесі орнатылды.
Телекоммуникациялық инфрақұрылымды дамыту және интернеттің қолжетімділігін арттыру жалғасатын болады. Оның ішінде «Қолжетімді интернет» Ұлттық жобасының «Ауылдық елді мекендерді талшықты-оптикалық байланыс желілері технологиясы бойынша кең жолақты қолжетімділікпен қамтамасыз ету» іс-шарасын іске асыру жалғастырылады.
Сауданы дамыту
Сауда нарықтарын жаңғырту жөніндегі Жол картасы шеңберінде облыста 10 нарықты жаңғырту жүзеге асырылуда.
Бүгінгі таңда Қонаев қаласындағы «Жетісу» сауда нарығының құрылысы аяқталды. Қалған 9 нарық бойынша жұмыстар жалғасуда.

3.4 Бизнес-ахуалды және инвестициялық тартымдылықты жақсарту
Кәсіпкерлікті дамыту облыс экономикасының әл-ауқатына әсер ететін маңызды фактор болып табылады. Қазіргі уақытта әкімшілік кедергілерді азайту, бизнес-климатты жақсарту және кәсіпкерлікті қолдау бойынша жүйелі жұмыс жүргізілуде.
Облыстың барлық аудандарында өңірлік палаталар жанында Кәсіпкерлерді қолдау орталықтары, Қонаев қаласында Кәсіпкерлерге қызмет көрсету орталығы жұмыс істейді, оларда мемлекеттік бағдарламалар шеңберінде консультациялық қызметтер көрсету бойынша тұрақты негізде жұмыс жүргізіледі. 
Инвесторларды тарту және облыста өндірістік қуаттарды орналастыру үшін қолайлы жағдайлар жасау мақсатында жалпы ауданы 9 753 га болатын 22 индустриялық аймақ құрылды («Береке», «Қайрат», «Қайрат 2», «Шелек», «Шелек 2», «Қазбек бек», «Қазбек бек 2», «Airport Industrial Park», «Alatau Industrial Park», «Үлкен», «Almaty Ring Industrial Park», «Тасқарасу», «Сұңқар», «Арасан», «Қонаев» және Үлкен Алматы айналма автомобиль жолы маңындағы 7 индустриялық аймақ).
Сондай-ақ отандық және шетелдік инвесторларды тарту мақсатында облыста 2023 жылы «Алатау» арнайы экономикалық аймағы құрылды, оның аумағы 98,9 га-ға дейін кеңейтілді. Жоба аумағы ең ірі АЭА-лардың ТОП-10 қатарына кіреді.
АЭА қызметі шеңберінде өңдеу өнеркәсібінің, құрылыстың және көлік қызметтерінің 31 басым қызмет түрінің тізбесі бекітілді. Бүгінгі таңда «Alatau» арнайы экономикалық аймағының құрамында ірі инвестициялық жобаларды іске асыратын 11 қатысушы тіркелген («ТЛЦ Жетыген» ЖШС, «Etasa Fiber» ЖШС, «SUNNY PAPER» ЖШС, «Mars Petcare Kazakhstan» ЖШС, «ARETA GROUP» ЖШС, «ЖЕНІС» ЖШС, «Khan Tengri Biopharma» ЖШС, «SYM Tech» ЖШС, «Industrial City» ЖШС, «Aray Electric» ЖШС, «Alatau City Iconic Complex» ЖШС). Аталған жобаларды іске асыру өңірдің өнеркәсіптік және логистикалық әлеуетін дамытуға, заманауи технологияларды енгізуге, импортты алмастыруға және жаңа жұмыс орындарын құруға бағытталған, бұл «Alatau» АЭА-ның стратегиялық мақсаттарына сәйкес келеді.
Сондай-ақ АЭА аумағында салықтық преференцияларды (ҚҚС, КТС, жер салығы, мүлік салығы) қамтитын, инвестициялар көлеміне қарай жеңілдіктерді сараланған тәсілмен ұсынуды (7, 15, 25 жыл) және кедендік төлемдерден босатуды көздейтін арнайы құқықтық режим енгізілді.
Инвестицияларды облыс экономикасына тарту және мемлекеттік-жекешелік әріптестікті дамыту шеңберінде халықаралық қаржы ұйымдарымен ынтымақтастық саласындағы жұмысты күшейту міндеті қойылып отыр.
3.5 Адами капиталдың сапасын жақсарту
Адами капиталдың сапасын арттыру және әлеуметтік саланы одан әрі дамыту мақсатында бірінші кезекте Қазақстан Республикасы Президентінің 2025 жылғы 8 қыркүйектегі Қазақстан халқына Жолдауында «Жасанды интеллект дәуіріндегі Қазақстан: цифрлық трансформация арқылы өзекті міндеттер және оларды шешу жолдары» айқындалған міндеттерге, Қазақстан Республикасында мектепке дейінгі, орта, техникалық және кәсіптік білім беруді дамытудың 2023–2029 жылдарға арналған тұжырымдамасына, Қазақстан Республикасының денсаулық сақтау саласын дамытудың 2022–2029 жылдарға арналған тұжырымдамасына, Қазақстан Республикасының мемлекеттік жастар саясатын дамытудың 2023–2029 жылдарға арналған тұжырымдамасына, Қазақстан Республикасының мәдени саясатын дамытудың 2023–2029 жылдарға арналған тұжырымдамасына, Қазақстан Республикасының дене шынықтыру мен спортты дамытудың 2023–2029 жылдарға арналған тұжырымдамасына, Қазақстан Республикасының ауылдық аумақтарын дамытудың 2023–2027 жылдарға арналған тұжырымдамасына, сондай-ақ халықтың табысын арттыру жөніндегі 2026–2029 жылдарға арналған кешенді жоспарға сәйкес іс-шараларды іске асыру қамтамасыз етілетін болады.
Білім
[bookmark: _Toc425758533]Білім беру саласындағы негізгі басымдықтар мектепке дейінгі білім берудің қолжетімділігін қамтамасыз ету және білім беру сапасын арттыру болып табылады. Үш ауысымдық оқыту аяқталады, мемлекеттік және жекеменшік балабақшалар, шағын орталықтар салу және ашу, мемлекеттік-жекешелік әріптестікті дамыту арқылы мектепке дейінгі білім беру мен тәрбиелеу инфрақұрылымын кеңейту жалғастырылады.
Облыста 447 мемлекеттік мектеп жұмыс істейді, онда 369,9 мың оқушы оқиды.
2025 жылы 25 нысанның құрылысы жүргізілді, оның ішінде 
18 мектеп 14,3 мың орындық (оның ішінде 17 мектеп 13,8 мың орындық «Жайлы мектеп» жобасы шеңберінде), 711 орындық 4 жатақхана және 3 басқа.
14250 орындық 18 мектеп  пайдалануға берілді, оның 17 мектебі «Жайлы мектеп» жобасы шеңберінде.
Нәтижесінде үш ауысымды мектептердің саны 52-ден 23-ке дейін азайды. Қазіргі уақытта 1080 балабақша (оның 101-і мемлекеттік) және 65 шағын орталық жұмыс істейді, ондағы балалар саны – 92,9 мың адам, 2-6 жастағы балаларды мектепке дейінгі мекемелермен қамту деңгейі – 94,0%, 3-6 жас-96,3% құрайды.
Кәсіптік білім беру саласында 41 колледж жұмыс істейді, оның ішінде 
22 - мемлекеттік, 19-жекеменшік.

Денсаулық сақтау саласындағы саясат сапалы, қолжетімді медициналық көмек көрсетуге және медициналық инфрақұрылымды кешенді жақсартуға бағытталатын болады.
Облыста 435 денсаулық сақтау мекемесі бар, оның ішінде мемлекеттік мекемелер – 363. Мемлекеттік медициналық мекемелердің 91 немесе 25,3% - ы бейімделген және жалға алынған үй-жайларда орналасқан. 
2025 жылы «Ауылда денсаулық сақтауды жаңғырту» ұлттық жобасы аясында 37 денсаулық сақтау нысаны салынды.
Сонымен қатар, 250 келушіге арналған емхана, дәрігерлік амбулатория және медициналық пункт салынды.
Биылғы жылы 3 денсаулық сақтау нысанының құрылысы жүргізілуде, оның ішінде ауысымына 250 келушіге арналған емхана, 50 келушіге арналған дәрігерлік амбулатория және «Алматы қаласының көпбейінді клиникалық ауруханасын» реконструкциялау жұмыстары жүргізілуде.
Облыстың медициналық мекемелерінің материалдық-техникалық базасын нығайтуға жергілікті бюджеттен 2,9 млрд. теңге бөлінді. 
Дәрігерлермен қамтамасыз ету 10 мың тұрғынға 23,6 құрайды, дәрігерлік кадрлардың тапшылығы – 135.
Дәрігерлермен қамтамасыз ету проблемасын шешу үшін жас мамандарды тарту және бекіту жөнінде шаралар қабылданады, қашықтықтан оқыту және телемедицина енгізіледі.
Медициналық жабдықтармен жарақтандыру – 93%, компьютерлермен жарақтандыру - 100%-ды құрайды.
Халықтың өмір сүру ұзақтығы 2029 жылға қарай 77,2 жасқа жетеді.
Мәдениет және спорт
Мәдениет және спорт саласында басым бағыттар – мәдени-демалыс мекемелері мен спорт нысандарының желісін одан әрі дамыту болып табылады.
Облыс аумағында 298 мәдениет және архив нысаны жұмыс істейді, оның ішінде 122 мәдениет үйі мен клуб, 145 кітапхана, 16 музей, 11 архив және 
4 облыстық мекеме (Сүйінбай атындағы облыстық филармония, «Алатау әуендері» мемлекеттік қазыналық коммуналдық кәсіпорны, облыстық шығармашылық орталығы, тарихи-мәдени мұраны қорғау орталығы).
Биылғы жылы 4 мәдениет үйінің құрылысы жүргізілуде. Сондай-ақ Райымбек ауданының Нарынқол ауылындағы және Еңбекшіқазақ ауданының Есік қаласындағы 2 кітапхананы жаңғырту жұмыстары жүргізілетін болады.
Облыста 1908 спорт нысаны жұмыс істейді, (оның 1586-сы ауылдық жерлерде) орналасқан. Оның ішінде 10 дене шынықтыру-сауықтыру кешені бар.
Қазіргі уақытта 5 спорт кешенінің құрылысы жүргізілуде: Кеген ауданының Жалағаш ауылында – 50 орынға, Жамбыл ауданының Тарғап ауылында – 70 орынға, Райымбек ауданының Қайнар ауылында – 50 орынға, Еңбекшіқазақ ауданының Тескенсу ауылында – 50 орынға арналған спорт кешендері, сондай-ақ Ұйғыр ауданының Шонжы ауылында дене шынықтыру-сауықтыру кешені салынуда.
Нәтижесінде халықтың спорттық инфрақұрылыммен қамтамасыз етілу деңгейі 1000 адамға шаққанда 49,2%-ды құрайды.
Облыста дене шынықтырумен және спортпен жүйелі түрде айналысатын азаматтардың саны 625,7 мың адамды құрайды, (оның ішінде ауылдық жерлерде – 504,6 мың адам), немесе облыс халқының 42,7% құрады.
Жұмыспен қамту
Облыста халықты жұмыспен қамту жаңа жұмыс орындарын құру, уақытша жұмыспен қамтуды кеңейту және жұмыссыздарды жұмысқа орналастыру есебінен жүзеге асырылады. 
ҚР еңбек нарығын дамытудың 2024-2029 жылдарға арналған тұжырымдамасы іске асырылуда, оның шеңберінде жұмыспен қамтуға жәрдемдесудің барлық белсенді шаралары көзделген.
Биылғы жылы 20,1 мың жұмыссыз және өзін-өзі тиімсіз жұмыспен қамтыған халықты қамту үшін 10,7 млрд.теңге бөлінді. Ағымдағы жылдың 
1 қыркүйегіне жобаға 12,7 мың адам немесе жоспарға 63,3% қамтылды.
Тұжырымдама шеңберінде қысқа мерзімді кәсіптік оқытуға орта жастағы 620 адамды жіберу жоспарлануда, бұл мақсатқа 313,4 млн теңге бөлінді. Биылғы жылдың 1 қыркүйегіндегі жағдай бойынша 542 адам оқуға жіберілді.
«Бастау Бизнес» жобасы бойынша 5 065 адамды кәсіпкерлік негіздеріне оқыту жоспарлануда. Қазіргі уақытта оқуға 1 772 адам жіберілді, оның ішінде 1 192 адам оқу курсын аяқтады.
950 мемлекеттік грант (400 АЕК-ке дейін) беруге 1,6 млрд теңге бөлінді. 1-лек қорытындысы бойынша 317 адам грант алды.
Жалпы, 2025 жылы 34 090 жұмыс орнын құру жоспарлануда, оның ішінде 24276 тұрақты жұмыс орны. Ағымдағы жылдың 1 қыркүйегіне 29 120 жұмыс орны немесе жоспарға 85,4% құрылды, оның ішінде 21 141 тұрақты жұмыс орны.
Биылғы жылы АӘК алушылар саны 23,7 мың адамға 3,0 млрд. теңге қарастырылған. Биылғы жылдың 1 қыркүйегіне атаулы әлеуметтік көмек 
1,4 млрд.теңге сомасына 2464 отбасына (13 823 адам, оның ішінде 9 918 бала) төленді.
1 жастан 6 жасқа дейінгі әрбір балаға ай сайынғы төлемге АӘК алушылар арасынан 12 462 балаға 775,4 млн.теңге бөлінді. Жыл басынан бері 146,7 млн. теңгеге 1 жастан 6 жасқа дейінгі 4 446 балаға қосымша төлем берілді.
Аз қамтылған және көп балалы отбасылардың тәрбиеленушілеріне балабақша қызметтерін төлеуге жергілікті бюджеттен 333,7 млн. теңге бөлінді. Ағымдағы жылдың 1 қыркүйегіне 108,2 млн. теңге сомасына 896 бала қызмет алды.
Жұмыспен қамту саласындағы барлық шараларды іске асыру еңбек ресурстарының сапалы өсуіне және жұмыссыздықтың 4,6%-ға дейін төмендеуіне ықпал ететін болады.

5. Экономикалық өсу факторлары және облыстың 2027-2029 жылдарға арналған әлеуметтік-экономикалық даму көрсеткіштерінің болжамы

Алдағы 3 жылда өнеркәсіпте өнеркәсіп өнімінің НКИ орташа жылдық өсу қарқыны 107,0% деңгейінде болжануда.
Өсу өңдеу өнеркәсібі көлемінің ұлғаюы есебінен қамтамасыз етіледі, оның ішінде тамақ өнімдері, сусындар, темекі өнімдері, жеңіл өнеркәсіп, қағаз және қағаз өнімдері, химия өнеркәсібі, фармацевтика, металл емес минералдық өнімдер, машина жасау, металл бұйымдары және басқа да өндіріс түрлері есебінен.
Алдағы 3 жылда ауыл шаруашылығы өнімінің НКИ орташа жылдық өсу қарқыны 5,8% деңгейінде болжануда, бұл өндірістің нақты көлемдерінің ұлғайғанын көрсетеді. Өсім өсімдік шаруашылығында өнімділікті арттыру және заманауи технологияларды енгізу есебінен, сондай-ақ мал шаруашылығында өнімділікті арттыру және жемшөп базасын дамыту есебінен күтіледі.
Құрылыста орташа жылдық өсім 11,2%-ды құрайды. Құрылыс жұмыстарының өсу динамикасына республикалық және жергілікті маңызы бар автомобиль жолдарын, инженерлік инфрақұрылымды салу және реконструкциялау, тұрғын үй, әлеуметтік нысандар, сондай-ақ облыс орталығы Қонаев қаласы мен жаңа Алатау қаласын, өнеркәсіп және АӨК нысандарын салу жөніндегі жобаларды іске асыру әсер ететін болады.
Сауда саласында орташа өсім қарқыны 6,3%-ды құрайды, өңірдегі бөлшек сауданы одан әрі дамыту сауда нарықтарын заманауи форматқа реконструкциялау және жаңғырту, жаңа сауда нысандарын ашу, халыққа қызмет көрсету сапасын арттыру, тауарлар ассортиментін кеңейту және сауда қызметтерінің қолжетімділігін қамтамасыз ету есебінен жүзеге асырылатын болады.
Әлеуметтік сала көрсеткіштерінің болжамы
2029 жылды 2025 жылмен салыстырғанда жалпы жұмыссыздық деңгейі 
4,5% - ды құрайды, жұмыспен қамтылған халықтың өзін-өзі жұмыспен қамтыған халықтың үлесі 30,5% - дан 28,0% - ға дейін төмендейді. 
Орташа айлық атаулы жалақы оң өсу серпініне ие болады және 2029 жылға қарай 503 111 теңгеге жетеді.

6. Облыстың (аудандар (облыстық маңызы бар қалалар), аудандық маңызы бар қала, ауылдар, кенттер, ауылдық округтер бөлінісінде), бюджет түсімдері мен шығыстарының болжамын қамтитын облыстың бюджеттік параметрлерінің 2027-2029 жылдарға арналған болжамы

6.1 2027-2029 жылдарға арналған бюджеттік параметрлердің болжамы
Облыс экономикасының базалық сценарий бойынша болжанатын дамуын және 2027–2029 жылдардағы салалар өсімінің қарқынын ескере отырып, облыс бюджетінің кірістері (трансферттерді есептемегенде) 2026 жылғы 771,3 млрд. теңгеден (1 қыркүйектегі жағдай бойынша нақтыланған бюджет) 2027 жылы 818,7 млрд. теңгеге дейін ұлғаюы болжанып отыр.
4 кесте
Жергілікті бюджет кірістерінің болжамы (трансферттерді есепке алмағанда)
млрд. теңге
	Атауы
	2027 жыл
	2028 жыл
	2029 жыл

	Кірістер (трансферттерді есепке алмағанда)
	818,7
	898,5
	988,3

	салықтық түсімдер
	799,1
	882,2
	970,4

	салықтық емес түсімдер
	5,9
	6,3
	7,0

	капиталмен операциялардан түскен кірістер
	11,1
	7,1
	7,8

	Арнайы түсімдер
	2,6
	2,9
	3,1



Облыс бюджетіне 2027-2029 жылдарға арналған кірістер болжамы Қазақстан Республикасының Бюджет кодексіне, «Салық және бюджетке төленетін басқа да міндетті төлемдер туралы» Қазақстан Республикасының Кодексіне және басқа да нормативтік құқықтық актілерге сәйкес республика мен өңірді әлеуметтік-экономикалық дамытудың кешенді бағдарламалары негізінде қалыптастырылды.
Бюджет кірістерінің өсуі негізінен салық түсімдерінің болжамды ұлғаюымен қамтамасыз етілетін болады, олар облыс бюджетінде шамамен 
85,4% - ды құрайды.
Түсімдердің ұлғаюы бюджеттік мекемелер жалақысының өсуі, темекі өнімдерін өндіретін компаниялар өндірісінің көлемін арттыруы, салық заңнамасындағы мөлшерлемелердің өзгеруі, шағын кәсіпкерлікті тексеруге енгізілген мораторийдің күшін жоюы, жаңа обьектілерді енгізу, қосымша жұмыс орындарын құру есебінен күтілуде.
Сондай-ақ өнеркәсіп пен құрылыстағы өндірістің өсу қарқыны, ауыл шаруашылығының, шағын және орта кәсіпкерліктің тұрақты дамуы назарға алынды.

6.2. Бюджетаралық қатынастар
Орта мерзімді кезеңде бюджетаралық қатынастар саясатының негізгі мақсаты – халыққа бюджет қызметтерін ұсынуда өңірлердің фискалдық мүмкіндіктерін теңестіру болып табылады. Бюджетаралық қатынастар үш жылдық кезеңге арналған жалпы сипаттағы трансферттерге (субвенциялар мен алу сомаларына) негізделеді.
Нормативтік құқықтық актілерді қабылдау нәтижесінде жергілікті бюджеттердің кірістерінің азаюы немесе шығыстарының артуы облыстық бюджеттен мақсатты ағымдағы трансферттер есебінен өтеледі. Жергілікті атқарушы органдар аумақтардың дамуындағы басым міндеттерді шешу үшін жоспардан тыс түсімдерді дербес пайдалануға құқылы.
ҚР 2026 жылғы 14 шілдедегі Заңына сәйкес 2027 жылдан бастап, аудандық бюджеттерге келесі шығындар берілді.
1) білім беру саласының шығындары;
2) мәдениет саласында жергілікті маңызы бар әлеуметтік мәні бар іс-шараларды өткізу;
3) ветеринария саласының шығындары;
4) әлеуметтік қамсыздандыру шығындары.
Жергілікті өзін-өзі басқаруды дамыту тұжырымдамасын іске асыру шеңберінде барлық 134 ауылдық округте бюджеттің төртінші деңгейі енгізілді.
2027 жылдан бастап, ауылдық округтер бюджетіне келесі түсімдер берілді.
1) ауданның (облыстық маңызы бар қаланың) мәслихаты айқындайтын кірістерді бөлу нормативтері бойынша заңды тұлғаларға, дара кәсіпкерлерге салынатын мүлік салығы;
2) жекелеген қызмет түрлерімен айналысу құқығы үшін лицензиялық алым;
3) қоршаған ортаны қорғау саласындағы уәкілетті орган салатын айыппұлдар, өсімпұлдар, санкциялар, өндіріп алулар.
Орта мерзімді перспективада облыс күш-жігерін бюджеттік қамтылуды теңестіруге, аумақтардың экономикалық өсуін ынталандыруға және жаңа Бюджет кодексі қағидаттарына сәйкес өңірдің қаржылық тұрақтылығын нығайтуға бағыттайды.

6.3. 2027–2029 жылдарға арналған жергілікті бюджеттің шығыстарының басым бағыттары
Орта мерзімді кезеңде облыстың бюджет саясаты өңірдің тұрақты әлеуметтік-экономикалық дамуын қамтамасыз ететін басым міндеттерді іске асыруға бағытталады.
2027–2029 жылдарға арналған жергілікті бюджеттің шығыстарының басым бағыттары мыналар болып табылады:
– мемлекеттің әлеуметтік міндеттемелерін толық көлемде орындау;
– халыққа бюджет қызметтерін толық көлемде көрсету;
– білім беру, денсаулық сақтау, қолжетімді тұрғын үй және инженерлік-коммуникациялық инфрақұрылым нысандарын салу және қайта жаңғырту;
– халықты ауыз сумен және табиғи газбен қамтамасыз ету мақсатында сумен жабдықтау және газбен қамту нысандарын салу;
– жергілікті маңызы бар автомобиль жолдарын дамыту;
– өнімді жұмыспен қамтуды ынталандыру және жаппай кәсіпкерлікті дамыту арқылы халықтың жұмыспен қамтылуын сақтау;
– агроөнеркәсіп кешенін дамыту және шағын және орта бизнесті қолдау.
Аталған бағыттарды іске асыру халықтың өмір сүру деңгейі мен сапасын арттыруға, әлеуметтік тұрақтылықты нығайтуға және өңірдің тұрақты экономикалық өсуі үшін жағдай жасауға ықпал етеді.

6.4. Әлеуметтік-экономикалық дамудың басымдықтарын іске асыруға бағытталған жаңа шығыс бастамалары
2027–2029 жылдары тұрақты экономикалық өсуді қамтамасыз ету мақсатында облыс бюджетінің шығыстары мемлекеттік жоспарлау жүйесінің құжаттарында және облысты дамыту жоспарында көзделген мақсаттар мен көрсеткіштерді іске асыруға бағытталады.
Бюджеттік шығыстардың жаңа бастамалары экономикалық өсудің тұрақты қарқынына қол жеткізуге бағытталады. Қаражатты бөлу басымдығы олардың экономиканың сапалы дамуын қамтамасыз етуге, инвестицияларды тартуды ынталандыруға және өңірдің өндірістік әлеуетін нығайтуға бағытталуына қарай айқындалады.
Агроөнеркәсіптік кешен, өңдеу өнеркәсібі, инфрақұрылым салаларындағы жобаларды қаржыландыруға, сондай-ақ шағын және орта бизнесті қолдауға ерекше назар аударылады. Бұл өңірдің экономикалық негізін нығайтып, оның бәсекеге қабілеттілігін арттыруға ықпал етеді.

